
Nos mester paga pa... 
Orguyo falso di 
gobierno...? 

Ministerio di Salud a inicia programa di training ‘Leefstijl’ 


Ayera mainta a tuma luga e ap- 
ertura di e programa di training 
‘Leefstijl’. Den un video publica 
ariba su pagina di Facebook ofi- 
cial, Minister di Turismo y Salud 
Publico, Dangui Oduber, a splica 
kico e training aki ta y e meta di 
esaki. 


Minister Oduber hunto cu Minister 
di Enseñansa y Deporte, Endy Croes, 
conhuntamente cu directivanan di 
scol, representantenan di Plataforma 
Scol Saludabel, docentenan di move- 
cion y salud, IPA y otro invitadonan a 
inicia e training Leefstijl. 


Leefstijl ta un programa educativo 
di un profesional Hulandes cu a bin 
Aruba specialmente pa duna e train- 
ing e proximo cuater dianan cumin- 


sando awe. E ta un programa cu ta 
stimula y guia muchanan di un edad 
hoben riba tereno social y emocional 
con pa haci escogencianan saludabel 
riba tereno fisico, nutricional y men- 
tal. 


E meta di e programa aki ta pa em- 
podera muchanan pa ta resiliente y ta 
consciente di nan escogencianan. E 
meta ta cu e programa aki lo ta uno 
structura den scolnan como un mate- 
ria y lo ta uno duradero. 


Minister Oduber a remarca cu den 
cuadro di e plan nacional di preven- 
cion ta hopi importante pa inculca 
den e hobennan cu ta e futuro gener- 
acion e importancia di cambia nan es- 
tilo di bida, biba mas saludabel, come 
cumindanan saludabel, consumi me- 


nos sucu, menos salo y participa mas 
activamente na actividadnan fisico. 


El a resalta cu Ministerio di Salud ta 
implementando e plan nacional di 
prevencion cu a wordo lansa algun 
aña atras caba y na e momentonan aki 
nan ta enfocando ariba cuater pilar. 


Un di nan ta e Healthy Lifestyle 
Center cu a habri den luna di janu- 
ari. Minister Oduber a indica cu na 
e momentonan aki tin 104 cliente 
cu ta participando activamente na e 
Healthy Lifestyle Center na unda nan 
ta haya coaching, guia con pa come 
y biba saludabel y haci actividadnan 
fisico. 


Otro proyecto cu Ministerio di Salud 
ta financiando ta Jump 18 pa muchan- 


an entre cuater y hobennan di 18 aña. 


Den luna di mei Ministerio di Salud 
a lansa e proyecto ‘Scol Saludabel’. 
Minister Oduber a sigui splica cu e 
training cu ta bay tuma luga e prox- 
imo dianan ta un parti integral di e 
proyecto di ‘Scol Saludabel’. 


“Nos kier muchanan mas saludabel, 
nos kier hobennan mas saludabel. 
P’esey prevencion den salud ta asina 
importante y nos como ministerio ta 
compromete nos mes pa haci inver- 
sion den prevencion di salud pa asina 
por tin un comunidad mas saludabel 
pa hisa e vitalidad, pa tin mas produc- 
tividad. Esey ta e compromiso cu nos 
tin cu nos pais y nos futuro genera- 
cion,” Minister Oduber a enfatisa. 


Debi cu AZV e gana caso, awor por introduci tarifa nobo pa test di laboratorio 


Mediante un comunicado 
di prensa di diadomingo 
ultimo, Organo Ehecutivo 
AZV ta informa comu- 
nidad di Aruba cu hues di 
prome instancia, den un 
caso kortgeding entama 
pa asociacion di labora- 
torionan priva contra UO 
AZV, a dicta na fabor di 
UO AZV. 


E asociacion menciona a 
entama e caso pa entre otro 
preveni cu UO AZV por in- 
troduci tarifanan nobo con- 
forme mercado pa testnan 
di laboratorio pa su asegura- 


donan, y preveni UO AZV 
di structura e testnan segun 
e dunado di cuido cu solicita 
esaki. 


Pa loke ta e introduccion di 
tarifanan nobo, hues den su 
evaluacion ta indica cu basa 
riba e ley di AZV, OU AZV 
tin e libertad pa introduci tar- 
ifanan nobo, na final di cada 
contract, semper y cuando 
esaki nan ta real y aceptabel. 
Pa por haci e cambio aki, hues 
ta menciona cu AZV mester 
mantene su mes na diferente 
criterionan cu ta aplica ora ta 
termina of cancela un con- 


tract, manera ta e criterionan 
"redelijkheid en billijkheid”. 


Hues ta constata cu desde 
2019 caba UO AZV a infor- 
ma di e intencion di introdu- 
ci tarifanan nobo y cu e land- 
spakket a acelera e proceso 
aki. Hues ta considera cu UO 
AZV a hiba un periodo largo 
y amplio di preparacion. 


E sistema di tarifa nobo cu 
UO AZV kier introduci ta 
uno basa riba e sistema Hu- 
landes adapta na nos situa- 
cion na Aruba. 


Durante e periodo di pre- 
paracion a scucha e puntonan 
di obhecion entrega pa labo- 
ratorionan y a ahusta debida- 
mente. Hues ta indica cu e 
hecho cu OU AZV na dife- 
rente ocasion a invita e labo- 
ratorionan pa sinta individu- 
almente y for di nan situacion 
particular yega na un areglo di 
transicion pa facilita e imple- 
mentacion, ta muestra sufici- 
ente cu UO AZV ta cumpli 
cu e criterio di "redelijkheid y 
billijkheid". 


Pa loke ta e structuracion di 
e testnan den di dos linea, 
hues ta rechasa e ponencia cu 
UO AZV no tin e libertad pa 
cumpra e testnan di e cuido 
di e di dos linea exclusiva- 
mente cerca e laboratorio di 
hospital. Hues ta enfatisa cu 
UO AZV tin e obligacion pa 
mediante e contractnan cu e 
ta cera di sirbi e interes col- 
ectivo, garantisando cuido di 


calidad, eficiente y pagabel pa 
su aseguradonan. Na final, 
hues ta rechasa tur e deman- 
da di e asociacion y ta dicta na 
fabor di UO AZV. 


Basa riba e sentencia aki, 
UO AZV proximamente lo 
ta invitando e laboratorionan 
priva pa discuti e siguiente 
pasonan. 

Cuerpo Policial di Aruba cu un pasado basta scur 


Den transcurso di añanan, 
a tuma luga diferente caso 
cu ta involucra miembro- 
nan di Cuerpo Policial 
den cual ta keda cuestiona 
e integridad den e instan- 
cia importante aki: e ul- 
timo caso a tuma luga di- 
asabra ultimo. 


Den algun di e casonan, a 
bira conoci cu consciente- 
mente un miembro di Cu- 
erpo Policial a pasa informa- 
cion y potret di su coleganan 
pa un organisacion criminal 
cu ex-minister Paul Croes ta- 
bata encabesa; den otro caso, 
dos polis a plania y a haci in- 
tento pa horta y drenta wap- 
pen kammer di warda di polis 
Oranjestad; un otro caso ta- 
bata di varios miembro di po- 
lis cu tabata ‘dal drinks’ du- 
rante ora di trabao; otronan a 
drenta den cas sin un orden 
hudicial y pone pistol na 
cabes di ciudadano pa su otro 
colega polis por a listra e cas 
ilegalmente; y den otro caso, 
no menos importante, hasta 
abuso sexual a ser cometi den 
auto di polis. Tur e casonan 
aki lo keda atacha integridad 
di Cuerpo Policial. 


Paola Kock 
Paola Kock ta un ex-funcio- 
nario policial cu den e dianan 
aki ta den medionan di co- 
municacion atrobe. 
Medionan di comunicacion 
cu ta defende Kock ta insisti 
cu ta pa motibo di un perse- 
cucion politico di minister 
di Husticia, Rocco Tjon, cu 
Kock a ser a kita for di trabao. 
Pero e caso aki no ta trata di 
un persecucion politico sino 
di un alto ex-funcionario cu 
conscientemente a dicidi di 
duna e baho mundo infor- 
macion di su propio colega- 
nan, specificamente den caso 
Ibis segun loke e sentencia di 
HOF AUA2021H00025 ta 
señala. 


Kock a cuminsa traha na 
Cuerpo Policial desde 1996, 
su delaster funcion tabata 
Hoofd agent eerste klasse. 
Kock no ta tabata forma parti 
di e caso IBIS di ex-minister 
Paul Croes, pero dia 27 di 
maart 2016, hues comisario 
conhuntamente cu Land- 
srecherche y RST a haci un 
entrada hudicial na Croes su 
cas, unda tabatin sospecho di 
draai un organisacion crimi- 
nal. E anochi despues di e 
entrada hudicial, Kock hunto 
cu su esposo a dicidi di bay 
bishita Croes, unda consci- 
entemente el a duna infor- 
macion confidencial, potret y 
nomber, exponiendo su me- 


sun compañeronan di polis 
na peliger, aunke e peliger ey 
no a materialisa su mes. 


Ronald Paskel, Roselynn 
Angela y Elaine Lacle 
Segun medionan di comu- 
nicacion local na aña 2013, 
a reporta cu e tres ex-agente 
policial aki a tuma husticia 
den nan man. Lacle a perde 
su brommer y via via nan a 
tende unda e brommer por 
tabata. Den esaki, Ronald 
Paskel cu Roselynn Angela 
y Elaine a dicidi cu nan mes 
ta bay drenta arma den e cas 
pa busca e brommer. Aki ta 


unda cu Paskel a saca su pis- 
tol, pon’e riba un di e persona 
su cabes, y e otro polisnan a 
listra e cas sin un orden di 
hues comisario. Pa colmo 
nan no haya e brommer na e 
sitio unda nan a drenta ilegal- 
mente. 


Eduardo Romolo Bremo 
Den e caso aki, cu ta di e 
sentencia AUA201701729, ta 
trata di un ex-polis cu a kda 
condena pa abusa sexual- 
mente di un dama Venezo- 
lano. Bremo, den uniforme 
di polis, a bay busca e dama 
aki, kita su paspoort y bis’e 


cu e ta indocumenta, cu e tin 
cu acompañ’e na warda di 
polis. Pero e realidad tabata 
otro, e agente Bremo a hiba 
e dama otro caminda na Pon- 
ton y a abusa sexualmente di 
e dama en cuestion. Tambe a 
verduister 60 patron di bala 
propiedad di Cuerpo Policial, 
atachando imagen di Cuerpo 
policial. 


Investigacion andando den 
caso di accidente involucran- 
do polis diasabra madruga 
Diasabra ultimo, a bira conoci 
e noticia di un funcionario di 
Cuerpo di Polis di Aruba cu a 
keda envolvi den un acciden- 
te di transito unda supuesta- 
mente, otro medionan local a 
sigura cu e funcionario tabata 
bao influencia di alcohol y a 
nenga pa keda deteni despues 
cu a causa e accidente. 


Den e caso aki, ta trata di un 
funcionario cu un rango halto 
di Cuerpo Policial di inicial- 
nan K.P., kende tabata stuur 
un auto di trabao y dal otro 
auto cu tabata staciona. Se- 
gun e mesun medionan local 
cu a reporta esaki, a señala cu 
e polis en cuestion a supla y e 
nivel di alcohol tabata mustra 
cu tabata intoxica, mas e no a 
keda deteni. 
Un hecho cu a causa mal 
contento den comunidad, 
mirando e caso serio aki na 
unda ta trata di un polis di 
rango halto cu mester duna 
ehemplo na comunidad, ca- 


minda ta bin dilanti e dicho 
“si bo ta bebe, no stuur.” 


Mediante un comunicado di 
prensa diasabra ultimo den 
oranan di atardi, Cuerpo di 
Polis di Aruba a informa cu 
nan ta lamenta e sucedido di 
diasabra madruga cu e colega 
di nan, como tambe e otro 
coleganan cu tabata na e sitio. 
E caso aki ta wordo tuma na 
serio. 


“Como polis nos ta mester 
duna un bon ehempel pa e 
comunidad. Vooral den fun- 
cionnan cu ta rekeri esaki. 
Nos ta compronde tambe e 
sentimento y emocion rond 
di e sucedido aki.” 
Nan a bisa cu nan ta bay actua 
transparente y consecuente. 


Mando policial a tuma medi- 
danan interno pa cu e colega 
envolvi den e caso aki. Den 
colaboracion cu Ministerio 
Publico a cuminsa un inves- 
tigacion, manera altocomisa- 
rio di polis Sr. Ramon Arn- 
hem, a señala. 
Igualmente a bira conoci cu 
e funcionario envolvi a keda 
suspendi di su funcion. 


Esakinan ta diferente caso 
cu a tuma luga unda miem- 
bronan y ex-miembronan di 
polis ta y tabata involucra cu 
ta importante pa comunidad 
haya sa y cuestiona e tipo di 
actuacionnan aki. 

Fundacion Mi Vos ta Bo Vos ta uni cu The Movies Aruba pa estreno di 
pelicula ‘Sound of Freedom’ 


Algun luna atras mundo a 
conoce e pelicula ‘Sound 
of Freedom’, un pelicula 
cu a yama hopi atencion y 
cu na hopi pais, pa motibo 
di e contenido di esaki, a 
wordo prohibi pa pas’e. 
Durante un conferencia 
di prensa ayera, Devin de 
Veer di The Movies Aruba 
hunto cu Lisette Gomes, 
presidente di Fundacion 
Mi Vos ta Bo Vos a anun- 
cia nan partnership pa e 
estreno di e pelicula aki 
na Aruba. 


“Nos ta contento cu despues 
cu nos a lucha basta nos por a 
haya e pelicula aki pa estren’e 
dia 31 di augustus. E pelicula 
a haya un acogida masal mun- 
dialmente y na Aruba tambe e 
interes ta super halto y nos a 
haci nos maximo esfuerso pa 
haya e pelicula na Aruba pa 
nos por estren’e den nos cin- 
enan.” de Veer a indica. 


‘Sound of Freedom’ ta un 
pelicula cu ta basa riba un 
historia real di un agente fed- 


eral cu ta rescata un mucha 
homber for di un red di trafi- 
cacion di mucha. Despues 
cu e ta haya sa cu e mucha 
homber su mucha muhe ain- 
da ta den man di e delincuen- 
tenan aki, e ta bandona su 
trabao y ta bay Colombia pa 
asina rescata e mucha muhe, 
y decenas di otro mucha cu 
tambe a cay den man di e red 
di traficacion y abuso di mu- 
cha. 
De Veer a splica cu miran- 
do e storia y contenido di e 
pelicula, nan tuma e decision 
pa partner cu un fundacion y 
asina nan a opta pa partner cu 
Fundacion Mi Vos ta Bo Vos. 


Pa por yuda e fundacion por 
cumpra un ticket pa wak e 
pelicula ariba e dia di estre- 
no. E ticketnan tin un costo 
di 35 florin cual ta encera e 
entrada, un popcorn y un be- 
bida y un parti di e suma aki 
lo bay pa Fundacion Mi Vos 
ta Bo Vos pa asina nan por 
sigui haci nan trabao pa yuda 
Aruba pa loke ta trata e situa- 
cion di abuso contra mucha 


na Aruba. 


Lissette Gomes, presidente di 
e fundacion a splica cu Fun- 
dacion Mi Vos ta Bo Vos ta 
bayendo pa 14 aña caba cu 
nan ta enfoca ariba e tematica 
di abuso sexual di mucha y 
abuso di mucha en general. 


“En berdad e pelicula aki ora 
bo wak e trailer e ta hopi im- 
pactante y e ta touch e parti 
cu nos ta bisa ta taboo na 
mundo henter over di e tema 
aki cu pa añas no kier papia 
di esaki mirando cu na Merca 
na diferente estado a prohibi 
e pelicula. E pelicula tin par- 
tinan cu a sucede na Colom- 
bia y na Colombia tambe el a 
wordo prohibi pasobra mi ta 
kere hopi hende no kier papia 
di e tema pa busca solucion,” 
Gomes a remarca. 


El a sigui splica cu Fundacion 
Mi Vos ta Bo Vos tin hopi 
aña ta papia y traha ariba e 
parti preventivo y e biaha e 
fundacion ta preparando un 
programa specialmente pa 


muchanan di kleuter, edad 
cuater y cinco aña, pa asina 
nan por ta alerta ariba e tema 
aki pa asina nan por papia 
trempan pa evita cu algo por 
sucede cu nan. 


Na maart ultimo e fundacion 
a trece pa dilanti e proyecto 
“Love and Protect Yourself” 
cu tabata e prome aña cu nan 
tabata duna esaki na Maria 
College MAVO, pero esaki 
tabata dirigi pa muchanan di 
12 aña pariba, pa asina nan 
por siña proteha nan mes den 
e manera di self-defense pero 
tambe mentalmente nan por 
ta prepara ora cu nan ta haya 
nan mes den e situacion aki 


Den luna di juli na final di e 
aña escolar Gomes a señala 
durante un conferencia di 
prensa cu e casonan di abuso 
nunca a stop, nan ta mustra 
cu nan ta bira mas hopi debi 
cu muchanan ta papia mas. 
E fundacion ta bay cumpli 
14 aña enfocando ariba e 
tema aki, tabatin otro fun- 
dacionnan caba existente cu 
ta papia riba e tema, pero 
Gomes ta considera cu nan 
a kibra un taboo hopi grandi 
na Aruba, otro instancianan 
a lanta, otro gruponan a haci 
manifestacion y mayornan 
tambe a cuminsa papia cu 
nan yiu. 


“Y esey ta mustra cu caso- 
nan a bira mas hopi pero den 
nos bista no ta esey, sino cu 
muchanan a cuminsa papia, 
pero nan ta papia ora ta laat y 
e meta principal ta aworaki pa 
nos bringa yega na e parti di 


prevencion cu lo cual pa nos 
ta e solucion riba e tematica 
aki pa asina cu prome biaha 
cu cualkier cos chikito cu 
bay robes cu e mucha, e por 
papia y bisa su mayornan of 
maestro di scol cu algo ta pas- 
ando,” el a resalta. 


Parti di e donacion di parti di 
The Movies Aruba lo yuda e 
fundacion finalisa e proyec- 
to pa muchanan di kleuter 
pa asina nan por cuminsa y 
purba drenta e scolnan y siña 
muchanan tocante abuso di 
mucha. 


Pa e estreno di e pelicula, 
Gomes a menciona, e prome 
sala cu a habri, funcion di 8or 
di anochi ya ta full bendi caba. 
Debi na esaki a habri otro dos 
sala, un funcion 5or di atardi 
y e otro 7:15 di anochi, cual 
ta casi full bendi caba. Por 
contact Fundacion Mi Voz 
ta Bo Voz via nan Facebook 
page, na nan number di tele- 
fon 5629820 of por acerca e 
miembronan di e fundacion 
pa cumpra ticket. 


“Nos kier invita e comu- 
nidad di Aruba pa bin wak e 
pelicula. E ta un ‘eye-opener’ 
pa tur hende sa kico ta pasa 
eyfo. Nos kier bisa cu danki 
Dios na Aruba nos no conoce 
secuestro di mucha pero e ta 
asina cerca di nos cu nos tin 
cu cuminsa traha adelanta pa 
nos no yega asina leu y asina 
demostra mundo henter cu 
Aruba ta para contra abuso di 
mucha y specialmente abuso 
sexual di mucha,” Gomes a 
enfatisa. 

Nos mester paga pa... 
Orguyo falso di gobierno...? 


Awe, diamars 22 di augustus, Promer Ministro 
lo ta den Parlamento pa duna un relato di e 
negociacion cu Hulanda pa yega na un acuerdo 
tocante e debe cu Aruba a acumula durante e 
pandemia di Covid-19. Normalmente lo nos 
ta comenta despues cu e evento tuma lugar, sin 
embargo den e caso aki ta bon pa nos lectornan 
por tuma nota di varios aspecto di e asunto aki, 
cu talvez no ta bin dilanti durante e reunion 
menciona. En todo caso, nos ta anticipa cu nan 
no lo ser trata pasobra te awe ainda gobierno no 
ta trece esakinan dilanti den nan informacion 
na publico. Esaki pasobra nan no ta conveni e 
posicion cu gobierno y su apoyo parlamentario 
ta tumando den e asunto. 


Nos ta cuminza pa menciona cu na varios 
ocasion nos por a tuma nota di expresion di parti 
di politico di banda gubernamental, cu bay di 
acuerdo cu e ley di Reino di supervision financiero 
(RAft) lo ta kita poder di parlamento y hasta ta 
haci e control parlamentario obsoleto. Nos ta 
anticipa cu ta keda ripiti e cos aki, pasobra e ta 
aparentemente e linea cora den e argumentacion 
di gobierno y su base parlamentario. Pero esey 
no ta berdad. E asunto ta cu den e ley di Reino 
e papel di Parlamento di Aruba ta keda mescos 
cu e tabata den e ley (LAft) cu e contrincante 
politico a laga su parlamentarionan aproba 
na 2015. A base di esaki a institui e colegio di 
supervision CAft pa Aruba tambe, mientras e 
tabata existi caba pa e dos otro islanan (Corsou y 
Sint Maarten). E ley a crea e mesun mecanismo 
di control riba tur presupuesto normal y 
complementario cu gobierno kier presenta na 
Staten, y tambe e control y comentario, tambe 
posible sugerencia pa adaptacion di loke a 
presenta, posterior na e aprobacion di Staten. 
Ta logico cu gobierno y su base partidario 
parlamentario no gusta esaki, ta ken gusta control. 
Pero nos tin casi ocho (8) aña cu e control aki 
caba y den e situacion actual, cu un debe total 
mas grandi ainda cu na momento cu e promer 
coalicion a tuma rienda gubernamental na 2017, 
entre otro pa e debe cu Hulanda, nos no ta mira 
pakico y con lo mester termina e supervision 
financiero awor. En todo caso, e supervision no 
ta cambia di caracter ni contenido y e argumento 
cu ta bay entrega autonomia ta falso; a entrega 
esaki na nos nomber caba na 2015. Nota: nos 
redaccion a pone e textonan banda di otro y 
e parti di supervision di presupuesto ta keda 
mescos... 
Awor e aspecto financiero. Si Aruba ta bay di 
acuerdo cu introduccion di e ley di Reino, 
pues e transicion di e mesun mecanismo di 


supervision cu nos tin actualmente pa e ley 
di Reino, ta habri e posibilidad pa haya un 
continuacion di e prestamo (Afl. 916 miyon) cu 
Hulanda, na un interes cu por ta entre 2 y 3% 
pa aña. Prestamo riba mercado lo bay costa nos 
por lo menos dos biaha e procentahe aki, talvez 
e por ta entre 7 pa 8%. Awor un ‘rekensom’ cu 
cualkier mucha na scol basico, desde cierto aña, 
por haci: un porciento di 916 miyon ta 9,16 
miyon; pues cada porciento extra ta costa nos 
esey, cada aña... Si nos mester paga 3% extra ya 
nos ta pagando mas di 27 miyon extra pa aña. 
Unico manera pa limita gasto di interes ta pa a 
lo largo paga back parti di e debe mes; nos no sa 
kico ta e plan pa esaki pasobra esey ta parti di e 
secretismo di custumber. 


Pero tin algo mas. Hulanda ta ofrece e mesun 
condicion cu e otro islanan tin, cu ta financiando 
nan prestamonan cerca Hulanda mes, na e 
nivel abao di interes ya menciona. Aki Aruba 
por beneficia pa loke ta prestamo den exterior, 
cu tin interes halto, cu por refinancia cerca 
Hulanda na momento cu nan madura y cu 
normalmente ta refinancia esakinan atrobe riba 
mercado internacional. Esaki por conduci na un 
reduccion importante di e suma cu anualmente 
nos ta pagando na interes so..., nada di paga back 
riba e suma capital mes. Como bon indicacion 
kico paga interes ta significa: e suma ta alrededor 
di 250 miyon florin, mas o menos mes hopi cu 
loke nos ta gasta anualmente na enseñanza... 
Awor e situacion cu nos ta aden, como pais. Nos a 
mira un recuperacion hopi bon di nos economia, 
pero e promer señalnan di un reduccion gradual 
di e aumento di GDP a ser anuncia caba. Tanto 
di banda di IMF, e agencianan di rating y Banco 
Central di Aruba ta duna un vista uniforme 
di nos crecemento e aña aki y na 2024. E aña 
aki segun Banco Central tin un crecemento 
nominal di 8,6%, pero inflacion lo come casi 
tur esaki y ta keda solamente 0,4% di GDP real. 
Pa 2024 ta keda un aumento modera di 1,2% di 
GDP real, 4% nominal. E añanan despues nos 
lo bolbe na e nivel modera di aumento di GDP, 
di promer cu Covid. Conclusion: interes 
extra y paga debe mes lo mester bin di cartera 
di e ciudadano; no tin crecemento economico 
fuerte pa gobierno haya mas entrada, sin mishi 
cu e ciudadano. 


Pregunta clave: pakico den e situacion dificil nos 
dilanti, nos mester bay paga decenas di miyones 
extra na interes, pa aña, solamente pa financia e 
orguyo falso di gobierno, cu ta kere cu nan por 
ta den Reino solamente ora ta conveni nan? 

Dakota Building a ricibi marca di “Monumentenbureau” 


A celebra 100 aña di aviacion na Aruba cu varios evento riba 18 di augustus 


Diabierna anochi varios 
mandatario, 
represent- 
ante di Aruba Airport Au- 
thority N.V. (Aeropuerto 
di Aruba) y invitado a 
reuni na e edificio his- 
torico di Dakota Building 
pa e ceremonia y celebra- 
cion oficial como parti di 
celebracion di 100 aña di 
aviacion na Aruba. Entre 
e invitadonan pa e anochi 
aki tabatin mas di un doz- 
ijn di pionero y visionario 
den e industria di aviacion 
di Aruba, a rindi honor na 
tur pa nan contribucion 
pa cu aviacion na e isla- 
nan. 
Despues di a demostra e 
video di “100 years of avia- 
tion in Aruba”, Joost Meijs 
kende ta CEO di Aeropuerto 
di Aruba a subi escenario pa 
duna su discurso, sigui pa 
Minister di Turismo y Salud 
Publico 
Dangui 
Oduber, 
Presidente di Banco Central 
Jane Semeleer y Minister di 
Finanzas y Cultura Xiomara 
Maduro. Minister Maduro 
tambe tabata invita pa ta parti 
di e proceso di e prome col- 
lectors coin, e prome pa un 
Arubiano, dedica na e 100 aña 
di aviacion na Aruba. 
Durante e celebracion a honra 
diestres baluarte cu un video, 
persona pionero y cu vision 
cu a forma parti di e desaroyo 
den e industria di aviacion 
di Aruba y den actualidad. A 
reconoce e siguiente person- 
anan: Juan Irausquin, Daniel 
Leo, Ernst Bartels, Michael 
Kuiperi, Octavio Yrausquin, 
Manuel Viana, Camilo y 


Tito Muyale, Frank Arendsz, 
Osling Toppenberg, Harold 
Oduber, Willem Vrolijk y 
Michael Nicholaas. Maske 
cu a reconoce cada un di nan 
como baluarte riba nan mes, 
e celebracion di e anochi ta- 
bata un tributo colectivo y un 
reconocemento na tur cu ta- 
bata parti di aviacion di Aruba 
durante e ultimo siglo. CEO 
di AAA, Joost Meijs, a pre- 
senta e baluartenan presente 
cu nan propio minted coin 
como 
un 
reconocemento 


special pa nan contribucion 
den aviacion. 
Minister di Finanzas y Cul- 
tura Xiomara Maduro tambe 
a participa na e inauguracion 
oficial di Dakota Building 
y su nombramento como 
monumento historico debi 
na su rol como un di e prome 
edificionan den e termi- 
nal di Aeropuerto di Aruba. 
Conhuntamente cu CEO di 
Aeropuerto di Aruba a pone 
e marca di “Monumentenbu- 
reau” na e edificio historico 
cu a fungi como terminal di 
aeropuerto desde su apertu- 
ra na juni di aña 1942 te cu 
maart di aña 1950. 
A gradici e “100 Years of Avia- 
tion Committee” pa nan in- 
spiracion y e trabou haci du- 
rante aña pasa pa asina yuda 
transforma 
e 
celebracion 
di 100 aña den un exito. E 
comision a consisti di ATA, 
AAA, ANSA, DCA, Gobi- 
erno di Aruba y experto den 
aviacion Agustin Vrolijk. E 
comision a ricibi palabra di 
elogio y gradicimento. Asina 
a conclui cu e evento cer- 


emonial di diabierna anochi, 
conmemorando 
e 
prome 
aterisahe di un avion na Aru- 
ba exactamente 100 aña pasa 
riba dia 18 di augustus di aña 
1923. 
Tocante AUA Airport 
AUA Airport ta un di e aero- 
puertonan mas ocupa den 
region Caribe cu mas di 22 
diferente aerolinea operando 
pa Aruba contribuyendo na 
mas cu 2.5 miyon pasahero 
pa aña y cu welonan pa 22 
diferente ciudad 34 diferente 
destinacion directo rond di 
mundo. Di e mercadonan u 
AUA Airport ta sirbi 77% ta 
for di Merca y Canada, 13% 
for di Latino America, 6% for 
di Europa y 4% for di Antia 
Hulandes te cu juli 2023. 
AUA Airport ta reconoce cu 
esaki ta danki na e econo- 


mia stabiel, clima politico, 
hospitalidad, populacion di- 
versifica y siguridad general 
di nos isla. AUA airport su 
aspiracion ta pa bira un di e 
airportnan den region Latino 
Americano & Caribense mas 
Sostenibel, Sigur y A prueba 
di Futuro, brindando un luga 
di trabou confiabel, facilidad- 
nan di airport moderno y un 
servicio excelente cu ta re- 
fleha hospitalidad Arubiano, 
contribuyendo na un futuro 
prospero pa Aruba. 
Conoce mas di loke ta pas- 
ando na AUA Airport y dor 
di bishita www.airportaruba. 
com y connecta cu AUA 
airport 
riba 
Twitter.com/ 
Aruba_Airport, 
Facebook. 
com/ArubaAirport, 
Insta- 
gram.com/arubaairport/ and 
Linkedin.com/ArubaAirport. 

Hulanda: 
Hobennan tin cinco luna extra pa haya vacuna gratis di HPV 


(NLTimes)—Hobennan 
entre 19 y 27 aña di edad 
por ser vacuna gratis con- 
tra e papillomavirus hu- 
mano (HPV) te cu dia 1 
di juni 2024. E campaña di 
gobierno aki mester a con- 
clui originalmente fin di e 
aña aki, pero a ser extendi 
cu cinco luna, segun Sec- 
retaria di Estado Demis- 
ionario pa Salud Publico, 
Maarten van Ooijen, ken 
a confirma e noticia aki 
despues cu esaki a ser re- 
porta pa RTL Nieuws. 


E Gabinete kier encurasha 


hobennan pa haya un vacuna 
contra HPV, pasobra e virus 
aki por causa diferente forma 
di cancer. E vacuna ta reduci 
e riesgo pa seis tipo di cancer, 
particularmente den boca y 
garganta, igual como den e 
penis, anos, vagina, labia y 
baarmoederhals. 


Van Ooijen kier yuda hoben- 
nan cu ricibi un prome va- 
cuna gratis, pero lo mester 
paga pa e segunda vacuna. 
E interes den e vacunacion 
gratis ta “rasonabel,” segun 
un vocero a bisa e siman aki. 
“Pasobra na dado momento 


bo mester paga p’e.” 


Asina mes, van Ooijen no ta 
satisfecho cu solamente 20% 
di hobennan a nenga pa tuma 
vacuna. El a yama pa hoben- 


nan haci uzo di e oportuni- 
dad aki. E minister tambe a 
bisa cu e ta spera di por aco- 
moda hobennan cu “pa bon 
motibonan” no por haya e 
dos vacunacion necesario, 


manera embaraso of pasobra 
hende ta biaha of nabega hopi 
pa nan trabao. 


E costo di un vacuna ta nor- 
malmente 200 euro. Mester 
tin al menos cinco luna entre 
e prome y segunda vacuna- 
cion. Van Ooijen a informa 
Tweede Kamer tocante su de- 
cision den un carta y a puntra 
e instituto di salud publico 
RIVM y servicionan di salud 
GGD pa elabora mas riba 
esaki. Mas cu 1.3 miyon ho- 
bennan ta eligibel pa vacuna- 
cion gratis. 


Hulanda: 
Investigadonan Hulandes a desaroya “home test” pa malesa di riñon 


(NLTimes)—Investiga- 
donan Hulandes a desar- 
oya un simpel test di orina 
pa test funcion di riñon na 
cas y asina mehora detec- 
cion trempan pa malesa 
di riñon. Sintomanan di 
insuficiencia renal mayo- 
ria biaha ta aparece sola- 
mente ora ta demasiado 
laat pa por haci algo. “Es- 
aki ta un stap importante 
den direccion di screening 
di poblacion pa daño di 
riñon,” segun e lider di e 
estudio, Ron Gansevoort, 
ken ta un profesor di 
malesa di riñon na Uni- 
versidad Centro Medico 
na Groningen (UMCG). 


Daño di riñon cu no wordo 
trata por resulta den insufi- 
ciencia renal y malesa car- 
diovascular. Y mayoria hen- 
de ta desaroya sintomanan 
solamente ora e funcion di 
riñon cay bao 25%, cual ya 
ta demasiado laat. Aproxi- 
madamente 1.7 miyon hende 
na Hulanda tin daño cro- 
nico na nan riñon. Aproxi- 
madamente 18.000 hende lo 
mester di dialisis renal of un 
transplante. Hopi ta muri for 
di malesa cardiovascular, se- 
gun UMCG. 


Estudionan den pasada na 
Groningen y Noord-Brabant 
a mustra cu demasiado pro- 
teina den orina ta señala daño 
renal. A base di esaki, e inves- 
tigadonan for di UMCG y e 
Hospital Amphi na Breda a 
desaroya un simpel test den 
cual participantenan ta colec- 
ta orina den un tubo na cas y 
ta manda esaki na un labora- 
torio pa test e nivel di protei- 
na. E estudio a ser conduci na 
Breda, unda e investigadonan 
a puntra 15.000 residente en- 
tre 45 y 80 aña di edad pa haci 
un test di orina na cas. Rond 
di 60% di individualnan con- 
tacta pa participa den e estu- 
dio. 


Investigadonan a descubri 
proteina excesivo den 3.3% 
di e muestranan. E partici- 
pantenan aki a haya yamada 
pa un investigacion “follow- 
up”. “Den un cantidad sig- 
nificante di e participantenan 
aki, a detecta abnormalidad- 
nan cu ainda no a ser detecta, 
manera presion halto, coles- 
terol eleva, diabetes y un 
reduccion di funcion renal. 
Hopi di e malesanan aki ta 
tratabel,” segun e investiga- 
donan. 


Segun e investigadonan, e 


estudio ta mustra cu e test 
ta efectivo ambos den resul- 
tadonan y costo y cu resi- 


dentenan di Hulanda ta dis- 
puesto pa haci esaki. E inves- 
tigadonan ta bay expande nan 


estudio cu e meta pa mira di 
esaki por bira den un screen- 
ing di e poblacion nacional. 

Minister di Finanzas di Corsou, Javier Silvania: 
“E tamaño di e portfolio di colecta ta reduci anualmente cu 10%” 


(CuraçaoChronicle) – Se- 
gun minister di Finanzas 
di Corsou, Javier Silvania, 
e tamaño di e portfolio di 
colecta ta sirbi como un 
indicador di efectividad 
di Autoridad di Impuesto. 
Un crecemento consis- 
tente den e portfolio di 
colecta ta nifica control 
inadecua riba procesonan 
interno. 


E minister ta bisa cu sola- 
mente door di colaboracion 
entre tur segmento di Autori- 
dad di Impuesto por logra un 
reduccion anual di 10% den 
e portfolio di colecta (exluy- 
endo migracion di fuentenan 


nobo y cleanup inicial na co- 
mienso di 2023.) 


E tamaño di e portfolio di 
colecta activo a reduci signifi- 
cantemente e aña aki door di 
ahustenan di politica di colec- 
ta relaciona cu evaluacionnan 
pa aña di impuesto 2017 y 
anterior. Ta crucial pa sigura 
cu e portfolio di colecta no ta 
aumenta den tamaño atrobe. 
Por logra esaki en parti door 
di un combinacion di medida 
cu ta bay implementa for di 
dia 1 di september, incluy- 
endo expansion den cantidad 
di colector, redistribucion di 
portfolio di cliente cu enfoke 
riba priorisa colecta di paga- 


dor di impuesto comercial, y 
introduccion di dashboard pa 
asisti colector y deurwaarde 


pa duna prioridad na accion 
di colecta. 
Adicionalmente ta di gran 


importancia pa Autoridad di 
Impuesto opera mas como 
un organisacion unifica. 
Si un colector di debe ta de- 
termina cu un negoshi no ta 
existi mas, esaki mester sirbi 
como indicacion pa inspector 
stop di emiti evaluacionnan 
(calculacion). Ora entrega 
un obhecion cerca e inspec- 
tor, esaki mester señala na e 
colector pa stop su accionnan 
di colecta te ora cu resolve e 
obhecion. 


Actualmente ta preparando e 
implementacion di e medi- 
danan aki y algun otro. 


Parlamentario Hulandes ta menciona aresto di El Pollo Carvajal na 
Aruba 


(CuraçaoChronicle) – E 
aresto di e Venezolano, 
Hugo Carvajal na Aruba 
na 2024 a ser usa pa ex- 
Parlamentario di Forum 
voor Democratie, Wybren 
van Haga pa desacredita 
lider di partido PvdA/ 
GroenLinks, Frans Tim- 
mermans. 


Aruba a aresta e confiden- 
te di e regimen di Maduro 
riba peticion di Merca, so- 
spechando e di traficacion 
di droga. Carvajal, apodo El 
Pollo pa motibo di su apari- 
encia, a pasa tres dia den un 
cel na Aruba te cu minister 
di Asunto Exterior e tempo 
ey, Timmermans, a duna in- 
struccion na autoridadnan 
riba e isla pa liber’e pa motibo 


di su inmunidad diplomatico. 


Desde cu a bira conoci cu 
Timmermans ta encarga cu 
lidera e combinacion PvdA/ 
GroenLinks na un victoria 
electoral, el a bira e obhetivo 
di medionan di comunica- 
cion derechista, cu Telegraaf 
como lider. E hecho cu e sub- 
sidiario GeenStijl.nl a trece 
dilanti e asunto di Carvajal 
a pone cu Van Haga a pre- 
senta pregunta por escrito na 
prome minister Mark Rutte y 
minister di Asunto Exterior, 
Wopke Hoextra: 
“Boso ta na haltura cu Frans 
Timmermans, e tempo ey 
minister di Asunto Exterior, 
a libera Carvajal dia 28 di juli 
2014 riba Aruba, unda e trafi- 
cante di droga a pasa tres dia 


den prison? 
“Boso ta na haltura cu Mer- 
ca, Administracion di Droga 
(DEA), Peter Blanken, Hefe 
Fiscal di Husticia na “Aruba, 
magistrado Arubano Yvonne 
van Wersch a reacciona cu 
asombro y rabia e tempo ey? 
Y cu Hefe Fiscal Blanken a 
yama e decision di minister 
Timmermans ‘un novedad’ y 
a declara lo siguiente: ‘laga cla 
cu e decisionnan aki a ser haci 
pa Hulanda. Ta desafortuna 
cu ta tene Aruba responsable 
pa esaki. Nos no kier wordo 
mira como un partner incon- 
fiable pa Merca’? 
“Boso ta di acuerdo cu mester 
combati traficantenan di dro- 
ga y actividadnan criminal? 
Si ta asina, con por interpreta 
e comportamento relaha di 


Timmermans e tempo ey, y 
boso ta comparti e opinion cu 
esaki ta un mal pronostico si 
Timmermans yega na poder? 
Por fabor duna un contesta 
detaya. 
“Boso ta dispuesto pa inves- 
tiga pakico Timmermans, 
awo un candidato ministerial, 


independientemente a dicidi 
pa diripiente libera Carvajal? 
Por fabor duna un contesta 
detaya, incluyendo si boso 
tambe ta bay investiga e rol di 
ministerio di Asunto Exterior 
den e asunto aki.” 


Porta di cabina ta habri durante vuelo causando panico den 
pasaheronan di Divi Divi Air 


(CuraçaoChronicle) – Un 
porta di cabina cu a habri 
durante un vuelo di Aruba 
pa Corsou a causa panico 
y indignacion entre pasa- 
heronan di aerolinea Divi 
Divi Air. E incidente cu a 
sucede dialuna 14 di au- 
gustus apenas a hala aten- 
cion riba rednan social 
weekend ultimo, despues 
cu un pasahero den e vue- 
lo en cuestion a comparti 
su storia cu un stacion di 
radio. 


E muhe tabata disgusta cu 
Divi Divi a duna asina tiki 
cuido na e pasaheronan y no 
a publica e incidente, cual 
expertonan ta describi como 


serio. 


Divi divi a emiti un comuni- 
cado di prensa apenas diado- 
mingo atardi, casi un siman 


despues di e incidente, despu- 
es cu e noticia a hala atencion 
considerable, 
specialmente 
riba Facebook y e noticiero 
Awor.nu. Segun e aerolinea, 


nan a scoge pa no publica e 
incidente ainda mientras au- 
toridad di aviacion CCAA 
ainda ta investigando e causa 
exacto di e incidente. 
Pero tin varios discrepancia 
entre e relato di e pasahero- 
nan di e incidente y e splica- 
cion di e aerolinea. 
E pasahero involucra ta bisa 
cu e avion a aterisa na Corsou 
cu e porta ainda habri, mien- 
tras pasaheronan riba e vuelo 
a purba di tene esaki cera lo 
mas posible door di hala dos 
cable mara na e porta. 


Sinembargo, Divi Divi ta 
menciona cu e pilotonan di 
e vuelo a ricibi un adverten- 


cia den cabina cu e porta a ser 
habri pa un periodo cortico, 
pero cu tabata cera atrobe du- 
rante aterisahe. E aerolinea 
tambe ta parce di atribui e in- 
cidente na accion di un pasa- 
hero. “Nos no por yega na 
otro conclusion sino cu un 
pasahero accidentalmente a 
causa cu e porta a habri,” Divi 
Divi a bisa den nan comuni- 
cado. E aerolinea a lamenta e 
miedo di e pasaheronan pero 
a enfatisa cu no tabatin peli- 
gro inmediato na seguridad 
di e pasaheronan. 


E incidente a tuma lugar du- 
rante un vuelo di anochi na 
momento cu e DHC 6-300 
ya a cuminsa su descenso. 

A haya curpa di desaparecido cu a atende Festival Decibel 


Di dos morto vincula na e evento 


(NLTimes) – A descu- 
bri un curpa sin bida den 
un canal cerca di Biest- 
Houtakker durante e fes- 
tival Decibel Outdoor na 
Hilvarenbeek, 
Noord- 
Brabant, segun un rapport 
di polis ayera. 


Esaki ta marca e di dos morto 
asocia cu e evento di musica 
hardstyle, despues di e des- 


cubrimento di un homber 
morto den un tent dentro di 
e area di campamento riba 
diadomingo. 


Riba dialuna, polis a anuncia 
e desaparicion di un homber 
di 23 aña di edad. Su amigo- 
nan a alerta polis pa 1:45am 
di dialuna, declarando cu a 
perde contacto cune, segun 
AD a reporta. Despues cu no 


a logra establece contacto pa 
dialuna mainta, a emiti un 
alerta Burgernet. Tanto polis 
como seguridad di e festival a 
inicia un buskeda, y tambe a 
utilisa un helicopter di polis. 


Pa alrededor di 2:30pm, polis 
a reporta e descubrimento di 
un curpa den un canal cerca 
di Biest-Houtakker. Un in- 
vestigacion ta na caminda pa 


determina si ta trata di e de- 
saparecido. 


Esaki ta e segundo morto 
vincula na e Festival Decibel 
Outdoor e aña aki. Diasabra, 
a haya un homber di 19 aña di 
edad morto den un tent den 
e area di campamento Beekse 
Bergen unda e festival ta 
tuma lugar. Maske a haci es- 
fuerso pa resucit’e, no por a 
logra. Te cu weekend, e causa 
di su morto tabata desconoci. 


Pieter Omtzigt ta bay participa den eleccion parlamentario cu su propio 
partido 


(NLTimes) – Pieter Om- 
tzigt ta bay participa den 
eleccion 
parlamentario 
dia 22 di november na Hu- 
landa cu su propio par- 
tido yama Nieuw Sociaal 
Contract. Esaki ta bay 
transforma e esfera polit- 
ico. Omtzigt no kier bira 
prome minister y ta bay 
keda den Tweede Kamer 
si e keda eligi. 


El a anuncia su decision den 
un entrevista cu corant Tu- 
bantia. El a funda e partido 


diasabra ultimo. Su programa 
ta completo, pero su lista di 
candidato ainda no. 
Puntonan clave di e move- 
mento nobo ta “bon gober- 
nacion” y “seguridad di exis- 
tencia” segun e documento di 
fundacion di e partido nobo. 
Un di tres punto clave ta 
“cooperacion 
internacional 
sensible.” E ultimo aki ta in- 
volucra e preocupacionnan di 
Omtzigt tocante e sostenibi- 
lidad di e euro, entre otro. 
Den terminonan concreto, e 
partido ta boga pa un corte 


constitucional, un sistema 
electoral nobo y menos ofi- 
cial di informacion, entre 
otro. 


E decision di Omtzigt ta 
cambia e campaña. Den un 
encuesta recien, el a haya 
46 porciento di asiento par- 
lamentario si e participa. 
El a yama esaki “irealistico 
y iresponsable” den e cor- 
ant, maske e ta aspirando pa 
“un partido nobo fuerte.” Lo 
mester bira cla na fin di sep- 
tember con grandi su lista di 


candidato ta bay ta. 
“Bira esun di mas grandi no 
ta e meta. Nos kier realisa nos 
idealnan, no poder pa poder,” 
el a bisa. E no ta mira coop- 
eracion di coalicion cu e par- 
tido di ultra-derecha PVV y 
FvD, el a bisa. 


Omtzigt tabata un parlamen- 
tario di CDA pa hopi tempo, 
pero el a bandona e partido 
dos aña pasa despues di un 
conflicto. Desde e tempo ey, e 
ta independiente den Tweede 
Kamer. CDA recientemente a 


purba en vano pa restaura la- 
sonan, pero Omtzigt a bisa cu 
“e buki cu CDA ta cera.” 


Omtzigt, di 49 aña, a construi 
un reputacion como parla- 
mentario tenaz. Hunto cu 
Renske Leitjen di SP, Om- 
tzigt tabatin un rol lider den 
expone e scandal di bijstand 
pa mucha. Durante e crisis 
dentro di CDA, e tabata na 
cas cu burnout pa varios luna. 
Critica di Omtzigt ta inclui 
cu e semper kier investiga tur 
cos y no ta tuma decision. 

Bernardo Arevalo ta e presidente nobo di Guatemala 


(CNN) – Bernardo Areva- 
lo di Movimiento Semilla, 
tabata e candidato ganado 
di e segun buelta di elec- 
cion presidencial na Gua- 
temala, segun e Tribunal 
Supremo Electoral (TSE) 
ken a supera e candidato 
Sandra Torres. 
Cu 100% di e actanan 
verifica, Arevalo a haya 
2.441.661 voto (58.01%) di 
e total, mientras cu Tor- 
res, di Partido Unidad 
Nacional de la Esperan- 
za, a haya 1.567.472 voto 
(37.24%). 


Diadomingo ultimo Arevalo 
a bisa cu e ta acepta “cu hopi 
humildad e victoria aki cu 


pueblo di Guatemala a duna 
nos.” 


Den un conferencia di pren- 
sa despues cu Tribunal Su- 
premo Electoral a publica e 
resultadonan preliminar di 
eleccion, Arevalo cu tabata 
acompaña di e candidato pa 
vice-presidente Karin Her- 
rera, cu “pueblo ta grita cu ta 
basta di tanto corupcion.” 


E participacion di eleccion 
aki a ubica na 45% hopi mas 
abou di 60% registra den e 
prome buelta. 
E presidente di TSE, Irma 
Palencia, durante un confer- 
encia di prensa diadomingo 
ultimo a bisa cu “awe a papia 


e voz di e pueblo.” Oranan 
prome el a bisa cu durante e 
jornada electoral no a produci 
“ni un incidente significativo 
di violencia.” 


Bernardo Arevalo cu den e 
prome buelta a haya 11,8% 
despues di Torres, cu a logra 
16%. Ambos candidato a 
acepta di bay na e segundo 


buelta cu a tuma luga diado- 
mingo ultimo. 


E diputado actual di e Con- 
greso di Guatemala, Arevalo, 
ta diplomatico di profesion 
y no tabata figura como fa- 
borito entre e encuestanan, 
pa loke su paso na segundo 
buelta contra Torres, tabata 
un sorpresa pa hopi hende. 
Su bandera politico principal 
ta e lucha contra corupcion. 
Asina e ta bisa cu desaroyo ta 
bay yega na Guatemala, e pais 
centro Americano cu mas di 
17.6 miyon habitante, segun 
un proyeccion reciente di In- 
stituto Nacional di Estadis- 
tica. 


Ecuador a registra un jornada electoral den calma cu e sombra di 
violencia 


(CNN) – Ecuador a cele- 
bra eleccion anticipa dia- 
domingo ultimo, den cual 
ni un di e candidatonan 
a haya e cantidad di vo- 
tonan suficiente pa yega 
na presidencia, pa loke ta 
necesario pa haci un se- 
gundo buelta e proximo 
15 di october. 


E candidato Correista Luisa 
Gonzalez a haya e mayoria di 
votonan den e prome buelta 
alcansando 33.25% di e vo- 
tonan total. 
“Ta prome biaha den historia 
di Ecuador cu un hende muhe 
ta saca un porcentahe asina 
halto den prome buelta,” e 
candidato di Movimiento 
Revolucion Ciudadano cu ta 
bay participa den segun buel- 
ta dia 15 di october cu Daniel 
Noboa a sigura. 


Den un video publica riba su 
rednan social por mira Gon- 
zalez gradiciendo su vota- 
donan, “Awe tin un victoria 
ciudadano. Danki na e pueb- 
lo Ecuatoriano cu a pesar di 
tur cos a sali pa vota y a vota 
pa e revolucion ciudadano.” 


Un di e sorpresanan ta e 
candidato pa Movimiento 
ADN, Daniel Noboa, ken 
tambe ta bay competi den se- 
gundo buelta despues di haya 
23.73% di e votonan. Noboa 
a keda califica como un sor- 
presa, 
segun 
analistanan, 


debi cu a pesar cu den debate 
presidencial el a haya un ac- 
tuacion destaca, den encues- 
tanan e candidato aki no ta- 
bata un di e faboritonan. 


Despues cu e resultadonan a 
bira conoci, e candidato dia- 


domingo ultimo a bisa cu e 
tin dos punto den cual e ta 
bay enfoca como siguridad y 
trabou. 
Den memey di e violencia 
cu Ecuador ta bibando, en- 
frentamentonan den prison 
debi na guera entre gangnan, 
asesinato di dirigentenan po- 
litico y funcionarionan, un 
crisis politico y social, e pais 
a biba un jornada electoral cu 
a caba cu un parti di trankili- 
dad cu segun e presidente di 
Conseho Nacional Electoral, 
Diana Atamaint, “no a regis- 
tra un incidente so cu por a 
afecta e democracia.” 


Maske Atamaint a bisa cu 
tabatin algo di trankilidad, e 
mesun CNE a reconoce cu 
nan a registra atakenan ciber- 
netico den e plataforma di 
votacion den exterior. 


Tormenta Franklin tin Colombia den estado di alerta 


(El Tiempo) – Segun Cen- 
tro Nacional di Horcan 
(NHC na Ingles) Unidad 
Nacional pa Gestion di 
Riesgo 
di 
Desasternan 
(UNGRD) ta adverti cu 
e perturbacion na lama 
Caribe a bira e tormenta 
Franklin. 


“Nos ta activa e Plan Nacio- 
nal di Respuesta pa Ciclon 
Tropical. Nos ta keda atento 
pasobra na nort di teritorio 
Colombiano ta pronostica 
yobidanan intenso den prox- 
imo oranan, specialmente 
na La Goajira y gran parti di 
region Caribe,” Olmedo Lo- 
pez, director general di UN- 


GRD a bisa. 


For di diadomingo ultimo 
tabatin pronostica yobidanan 
modera pa nivel fuerte na de- 
partamentonan di La Guajira, 
Magdalena, Atlántico, Cesar, 
Bolívar, Sucre, Chocó, An- 
tioquia y Santander. 
Segun UNGRD a recomen- 
da na autoridadnan pa activa e 
protocolnan, plan di respues- 
ta y contingencia, accionnan 
di siguimento y vigilancia 
den funcion di prevencion pa 
alistamento debi na un posi- 
bel aumento di awaseronan y 
olanan. 


Na Sierra Nevada di Santa 


Marta, na golfo di Uraba, 
zona nort di e region Andino 
y La Guajira tin un riesgo 
mayor di movemento, pa 
inundacionnan y tormenta 
electrico. 
Di acuerdo cu loke rapport- 
nan a indica, Franklin ta su- 
pone di atravesa e centro di 
lama Caribe den oranan di 


marduga di awe diamars 22 
di augustus y despues ta bay 
caminda na nort cu lo por 
afecta Republica Dominicana 
y Haiti. 


Na Colombia e tormenta 
tropical Franklin por gen- 
era formacion di sistem- 
anan di nubia y tormen- 


tanan electrico na region di 
Caribe,Andino y Pacifico. Na 
zona costero mester tin pre- 
caucion pa olanan. Pa dia 22 y 
23 ta calcula cu e olanan por 
surpasa e nivel di 3.9 meter. 


Autoridadnan ta recomenda 
pa mantene alerta e proto- 
colnan, plan di contingencia 
y tur accion di siguimento y 
vigilancia den funcion di pre- 
vencion debi na actividadnan 
maritimo, specialmente pa 
botonan cu ta cumpli cu labor 
di piscamento y di transporte 
turistico na departamentonan 
di La Goajira, Magdalena, 
Sucre, Cordoba, Cesar y An- 
toiquia. 

Venezuela: Andres Caleca ta propone un gran coalicion nacional pa 
cambio 


(ElNacional) – Andres 
Caleca, candidato pa e 
eleccion primaria, a pro- 
pone conforma un gran 
coalicion nacional pa e 
cambio na Venezuela den 
cual tur e partidonan di 
oposicion, 
gremionan 
profesional, 
e 
sindica- 
tonan, empresarionan y e 
sociedad civil ta participa. 


“Cu e diferencia mas grandi 
di voto posible pa evita cual- 
kier pretension di desconoce 
e boluntad di e ciudadan- 
onan,” Caleca a bisa durante 
un acto politico na estado 
Barinas, durante cual el a 
afirma cu asina lo por derota 
e chavismo den e eleccion 
presidencial di 2024. 


“Maduro no tin voto, esey 
ta e tereno unda cu e ta de- 
bil, eynan ta unda nos mes- 
ter bringa,” e dirigente a 
manifesta, door di cual el a 
bisa cu oposicion no mester 
yama atrobe na e abstencion 
manera el a haci den ocasion- 
nan anterior. 


Caleca, candidato independ- 
iente, a sigura cu e por facilita 
e union di e Venezolanonan 
cu kier sali di e catastrofe cu e 
gobierno di Nicolas Maduro 
ta representa. 


“Mi ta comprometi cu Vene- 
zuela, mi ta dispuesto na en- 
frenta e gobierno y mi ta bay 
haci tur cos posible pa logra 
e unidad di tur e Venezo- 
lanonan, cu ta esunnan cu ta 
participando den e eleccion 
primaria, y tur cu no ta den e 
primaria. Esey ta un diferen- 
cia,” el a expresa. 


El a destaca cu el a pro- 
pone un caminda pa derota 
Maduro cu ta implica lucha 
y organisacion. “Un enfoke 
di con nos mester sali di e 
catastrofe aki y cu nos mes- 
ter di nos tur. Aki na Barinas 
nan a core cune cu e voton- 
an, nan a organisa nan mes 
y nan a gana, cu balentia, cu 
unidad, sin trapa tenchi, esey 
ta loke mi ta ofrece,” el a bisa. 


E dirigente a indica tambe 
cu, si e chavismo perde den 
e eleccion presidencial, e pais 
lo cuminsa su caminda pa re- 
cuperacion. 


El a señala manera prome 


decision, e decreto di emer- 
gencia nacional y e imple- 
mentacion di e programa 
‘Venezuela Sin Hambre’, cu 
lo ricibi ayudo nacional y 
internacional. E lo ta enfoca 
den atende e studiantenan, 
pashentnan di hospital y 
adultonan mayor. 


Otro medidanan, el a agrega, 
ta atrae e inversion priva y 
logra pa PDVSA produci 1.5 
miyon di bari di petroleo pa 
dia den un aña. 

Minister Endy Croes a bishita alumnonan di klas 6 di Scol Basico 
Cacique Macuarima riba prome dia di scol 


Diahuebs mainta, Minis- 
ter Endy Croes a continua 
cu su bishita na diferente 
scol rond di Aruba en con- 
exion cu e prome dia di 
aña escolar 2023-2024. Na 
e ocasion special aki, Min- 
ister Endy Croes a bishita 
scol basico Cacique Mac- 
uarima unda e dignatario 
a ricibi cu un caluroso 
bonbini pa cabesante di 
scol Sra. Rachelle Croes- 
Caster y alumnonan di 
klas 6 A y 6 B. 


Durante e bishita Minister 
Endy Croes tabatin e opor- 
tunidad pa hiba palabra y a 
motiva e alumnonan pa haci 
nan maximo esfuerso na scol. 
Ta nan ultimo aña na scol ba- 
sico pa despues continua cu 
nan enseñansa secundario. 
Enseñansa ta hopi impor- 
tante pa e desaroyo profe- 
sional y personal di nos ho- 
bennan. Enseñansa ta e yabi 


pa forma ciudadano compe- 
tente den nos comunidad y 
asina hunto yuda contribui 
na e progreso di Aruba. Ade- 
mas di esaki, Minister Endy 
Croes ta desea tur maestro 
hopi pasenshi, forsa, amor 
y sabiduria pa e aña escolar 


nobo pa hunto nos logra e 
deseo pa educa nos muchan- 
an na un miho forma. Sra. 
Croes-Caster a indica cu e 
dia a cuminsa hopi bon cu 
yen di alegria y entusiasmo. 
Alabes Sra. Croes-Caster ta 
desea tur alumno y colega 


den veld di enseñansa un 
exitoso aña escolar 2023-024. 
Por ultimo, Minister Endy 
Croes ta gradici cabesante 
Sra. Rachelle Croes-Caster, 


Sra. Karin Berkemeyer di klas 
6 A, Sra. Jasmin Kelly di klas 
B y alumnonan pa e caluroso 
recepcion. Exito e aña escolar 
aki! 


SETAR Stimulando Educacion 
Ofreciendo pa mas cu 5 aña caba, 175 
Backpacks pa Aña Escolar Nobo 


SETAR, e compania lo- 
cal lider den telecomu- 
nicacion, ta orguyoso pa 
anuncia su compromiso 
continuo cu educacion y 
e comunidad di Aruba. 
Como iniciativa pa mas 
cu 5 aña, SETAR ta ofre- 
ciendo backpack cu mate- 
rial di scol na 175 mucha. 
SETAR ta reconoce e im- 
portancia di educacion pa 
nos muchanan y hoben- 
nan y cu e iniciativa aki 
SETAR ta sigura cu nan 
tin hermentnan necesa- 
rio pa nan cuminsa nan 
trayecto educativo cu en- 
tusiasmo y confiansa. 
Educacion ta importante pa 
trece cambio positivo: 
Educacion ta e tool poderoso 
pa cambio y SETAR ta com- 
promete pa contribui con- 
tinuamente na desaroyo di 
nos comunidad. Ofreciendo 
e backpacknan aki ta mas cu 


solamente reparti material; 
ta trata di incentiva e gana 
pa siña y duna e muchanan y 
hobennan un forza pa cum- 
insa nan aña escolar positivo. 
Un tradicion di duna back: 
Durante e añanan, SETAR 
semper ta forma parti di 
diferente iniciativanan cu ta 
yuda muchanan y famianan 
den nos comunidad. SE- 
TAR ta orguyoso pa tin un 
impacto positivo riba bida di 
nos muchanan den diferente 
manera y e iniciativa di back- 
pack sigur ta uno special pa e 
compania. 
Den e imagennan por mira 
e SETAR Marketing Team 
entregando 175 backpack na 
Fundacion Creciendo kende 
lo distribui esakinan entre 
muchanan cu ta asistiendo 
diferente scolnan riba nos 
isla. 

Kiwanis Club of Palm Beach su di 3 edicion di Ride4Kids 
No menos cu 150 mucha lo haya aporte cu nan schoolgeld 
Diadomingo 20 di augus- 
tus, 2023 Kiwanis Club of 
Palm Beach a tene su di 3 
edicion di Ride4Kids riba 
careteranan 
di 
Aruba. 
Miembronan di e club y no 
miembronan a core hunto 
pa yega na e meta y con- 
huntamente cu Spin4Kids 
a crea fondo pa por yuda 
no menos cu 150 muchan- 
an desafortuna paga nan 
schoolgeld. 


Kiwanis ta para pa muchan- 
an y manera tur actividad di 
FUNdraising di Kiwanis club 
of Palm Beach, tur fondo ta 
bay 100% bek den comunidad 
y en special nos muchanan cu 
mester di dje. Manera ta cus- 
tumber di Ride4kids, e fondo 
lo bay pa yuda muchanan 
paga nan schoolgeld pa asina 
mayornan cu tin’e duro no 
mester preocupa pa e mucha 
su educacion. 


Ride4Kids 
IPP Rothmar Coenraad a ini- 


cia e Ride4Kids 2:00 AM for 
di Bright Bakery rumbo Mal- 
mok cu e meta pa core 175 
KM. Riba e ruta, gruponan di 
150 KM, 100 KM, 75 KM y 
50 KM a join y asina finalisa 
e Ride4Kids dilanti Kiwanis 
Club of Palm Beach na Nep- 
tali Henriquez Park. Aki ta 
caminda a haci e entrega di e 
cheque simbolico na repre- 


sentantenan di SKOA. 


Spin4Kids 
Pa 6:00 AM, Fk Roy Mezas 
a inicia e prome edicion di 
Spin4Kids ariba e parking lot 
dilanti Kiwanis Club of Palm 
Beach na Neptali Henriquez 
Park. Pa 4 ora largo parti den 
block di 1 ora, e spinners bou 
guia di FLY Fit Studio Aruba 
cu nan 3 instructornan a sa di 
tuma y cumpli cu e reto. Nos 
mester menciona cu tur con- 
tribuyente cu a aporta na e 
bon causa, a gosa bou di mu- 
sica y bon ambiente. 
Un danki ta bay na e dos main 
sponsors Guardian group y 
tambe FLY Fit Studio Aruba 


pa kere den e proyecto aki y 
haci esaki un exito atrobe. No 
por lubida di duna danki na 
tur contribuyente cu a aporta 
na e bon causa aki den for- 
ma monetario y tambe den 
forma di logistica. E lista ta 
largo y Kiwanis Club of Palm 
Beach lo duna nan un danki 
grandi riba nan Social Media 
paso ta hunto so por haci un 


evento asina exitoso caminda 
na final di dia, e muchanan ta 
sali gana. 
Pa mas informacion di Ki- 
wanis Club of Palm Beach 
bishita nos web page na 
www.kiwanispalmbeach.com 
of nos Facebook fan page na 
www.facebook.com/kiwanis- 
palmbeach of nos Instagram 
page cu ta www.instagram. 


Pa duna comienso na e 
celebracion y como mues- 
tra di gratitud na un y tur 
cu a yuda OPPA alcansa 
e bunita logro aki, taba- 
tin un Santo Sacrificio 
di Misa Diadomingo 20 
di augustus 2023 na Misa 
Pro-Catedral na Playa pa 
11or di mainta. 


Pastoor Jairo Maduro a dirigi 
e Misa y a predica hopi buni- 
ta. Pastoor a felicita e miem- 
bronan presente y a duna un 
bon mensahe den su predi- 
cashi. 
Coro San Francisco, cu tin 
diferente integrante cu ta 
miembro di OPPA, a acom- 
paña e Santo Sacrificio di 
misa. E coro a toca y canta 
masha bunita durante e cel- 
ebracion aki. 
E misa tabata hopi bon pres- 
encia pa e miembronan di 
OPPA, cu a keda hopi con- 
tento cu e celebracion aki. 


Prome cu Pastoor a duna 
bendicion, Sra. Reina Her- 
nandis, presidente di Comis- 
ion di Actividad di OPPA, a 
duna un relato cortico di e 
historia di OPPA. 
Tambe a invita e miembro- 
nan di OPPA presente pa 
prome cu nan bay cas pa nan 
pasa dilanti pa asina saca un 
potret di e grupo y cu por 
cierto tabata bastante grandi. 
Danki pa boso presencia. 
CdA a keda hopi contento 
cu e celebracion y cu di e 
manera aki por a gradici y 
haya bendicion pa salud pa 
por sigui cu e bunita trabou 
como boluntario pa OPPA. 


Organisacion di Pensionado Publico di Aruba, OPPA, ta celebra su di 35 
aña di existencia dia 26 di Augustus 2023 binidero 

Adicto ambulante a halucina ladronicia cu 
no a sosode pero el a yama polis 


Diasabra madruga a dren- 
ta informe di un posibel 
caso di ladronicia na Con- 
cessielaan, mesora a dirigi 
un patruya na e sitio. 


Na yegada di e patruya a bin 


compronde for di un adicto 
ambulante cu aparentemente 
ladronnan lo a kibra drenta 
den container y lo a bay cu 
saconan di cement ya cu e ta 
mira un mita saco di cement 
benta banda di caminda y 


lo tin ladron den e edificio. 
Polis a drenta den e edificio 
y no a nota nada fuera di lo 
normal y ora a bay controla 
e container esaki ainda ta na 
lock si ser habri. Polis a sigui 
cu su patruyahe. 


Chauffeur 
a baha 
caminda 
bay dal auto 
staciona 


Diasabra 
madruga 
a 
drenta informe di un ac- 
cidente na Bakval, mesora 
a dirigi tanto polis como 
ambulance na e sitio. 


Na yegada di e patruya a bin 
compronde cu aki ta trata 
di un accidente unda cu un 
chauffeur a bay otro banda 
di caminda dal auto staciona. 
Na yegada di e ambulance 
nan a atende e chauffeur. 


Chauffeur bao influencia a 
reacciona mucho laat y a 
bay dal riba muraya di Palm 
Tours 


Diasabra madruga a dren- 
ta informe di un accidente 
na Frankrijkstraat, me- 
sora a dirigi un patruya na 
e sitio. 


Na yegada di e patruya a topa 
cu un Ford Escape pega riba 


muraya di Palm Tours. Se- 
gun e chauffeur el a brake 
mucho laat y ta p’esey el a 
bay dal riba e muraya. Polis 
mesora a nota cu e chauffeur 
ta burachi y a detene. Afortu- 
nadamente ningun hende a 
resulta herida. 


Un BYD shinishi hood preto 
a dal un Toyota Vitz lag’e 
memey caminda 


Diasabra madruga a dren- 
ta informe di un acciden- 
te dilanti Misa di Noord, 
mesora a dirigi patruya na 
e sitio. 


Na yegada di e patruya a bin 
compronde cu aki ta trata di 
un accidente hit & run unda 


un BYD shinishi cu hood 
preto bayendo nort a banda 
robes di caminda y a dal un 
Toyota Vitz di direccion con- 
trario bir’e lag’e keda memey 
si caminda y e BYD a sigui 
core bay. Afortunadamente 
ningun hende a resulta her- 
ida. 

Pa falta di espacio pa confisca auto polis 
a boet y laga chauffeur sigui cu auto sin 
ningun papel na ordo 


Diadomingo 
madruga 
polisnan atento a para 
un auto sospechoso pa 
un control den De La 
Sallestraat, ora cu a bay 
controla a bin resulta cu 
e chauffeur no por a mus- 
tra ningun documento na 
ordo. 


Pa colmo awa a cuminsa yobe 
y como no tin lugar mas pa 
pone autonan confisca polis a 
djis boet e chauffeur y a lag’e 
sigui cu e auto sin ningun pa- 
pel pero cu instruccion bay 
stret cas! 


Varios patruya a bay 
Amsterdam Club pa un 
bringamento den e lugar 


Diasabra 
atardi 
a 
drenta informe di un 
pelea 
andando 
den 
Amsterdam Club den De 
La Sallestraat, mesora a 
dirigi varios patruya na e 
sitio. 


Na yegada di e patruya a 
haya e lugar cera pero a bay 


pasa patras y a papia cu un 
persona pa habri e porta pa 
nan drenta. Unabes den e 
lugar polis a haya sa cu no 
tabata tin ningun pelea den e 
lugar sino cu ta un yamada e 
persona den e lugar a haya y 
a disgust’e te cu el a baha su 
rabia eyden. Polis a sigui cu 
nan patruya. 


Polis a detene chauffeur burachi cu a bay 
dal tras di otro auto 


Diadomingo madruga a 
drenta informe di un ac- 
cidente banda di e con- 
sultorio di Dr. Yagua na 
Noord, mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 
un accidente unda un chauf- 
feur burachi den un Kia Rio 
yegando na final di e caminda 
“T” no a regula su velocidad 
ni a mantene distancia a bay 
dal tras di un Nissan Almera. 
Afortunadamente 
ningun 
hende a resulta herida. Polis 
a detene e chauffeur burachi 
pa a core auto bao influencia 
y causa un accidente. 


Polisnan a bay te Jamanota 
pa informe di un posibel 
caso di secuestro di un 


Diadomingo 
madruga 
a drenta informe di un 
dama yamando cu un 
telefon number Mericano 
indicando cu e ta na un 
cas na Jamanota y nan no 
ta lag’e sali, mesora a di- 
rigi e patruya na e sitio. 


Na yegada di e patruya a nota 
e adres duna ta trata di un 
cas bandona unda segun un 
bisiña ningun hende ta biba 
eynan. Como cu e dama a 
yama cu un number di tele- 


fon celular Mericano no ta- 
bata posibel pa comunica 
cune. Despues di un rato e 
mesun dama a yama y a in- 
dica cu aki ta trata di un cas 
nobo full na final di caminda 
cu un bentana grandi riba e 
sero. E biaha aki polis a haya 
e cas como cu a duna mihor 
ubicacion y indicacion. Po- 
lis a bin compronde e mo- 
mento ey cu aki no ta trata di 
secuestro pero di algo otro. 
Cual ta un problema familiar! 


Problema familiar na Socotorowijk 


Diasabra merdia a drenta 
informe di cu tin un prob- 
lema andando unda yiu 
a lanta contra su mesun 
mama y e yiu lo ta herida 
na Socotorowijk, mesora 
a dirigi tanto polis como 
ambulance na e sitio. 


Na yegada di e patruyanan ya 
e situacion a calma poco pero 
e yiu ta herida y tabata sang- 
rando pa cual a pidi pa am- 
bulance. Locual polis a logra 
saca afo na e sitio ta cu e yiu 
ta malcria y ta desobediente. 
Esaki ta un motibo pa yama 


slachtofferhulp pa interme- 
dia y yuda nan sali for di e 
problematica cu nan tin cu 
otro. Na yegada di e ambu- 
lance nan a atende e victima 
y a mira cu e herida ta grandi 
y cu mester hib’e pa hospital. 

Aunke ainda no a declara estado di crisis Aruba ta den codigo preto pa coral 


(RetKaribense) - Coral di 
Aruba ta haya golpi ex- 
tra feurte di Stony Cor- 
al Tissue Loss Disease 
(SCTLD). Esaki ta e en- 
fermedad di coral cu ta 
plamando na e islanan di e 
area Caribense. Contrario 
di Boneiro y Corsou, e 
coralnan di Aruba ta den 
un estado sumamente vul- 
nerabel caba, cual ta causa 
cu e impacto di e malesa 
aki ta uno hopi mas gran- 
di. 


Den futuro lo mester realoca 
coral pa asina naturalesa por 
haya un chens di recupera. 
Esaki ta un situacion di crisis 
aunke e gobierno di Aruba no 
a anuncia e codigo preto ofi- 
cialmente te ainda. “Nos ta 
den un sistema degrada, cerca 
coral cu ta vulnerabel caba e 
enfermedad lo por dal extra 
duro pa motibo cu nan no tin 
resistencia,” Sietske van der 
Wal a expresa, ken ta man- 
ager interino di Parke Ma- 
rina di Parke Nacional Aruba 
(FPNA). 


Director di DNM a redacta 
un mapa riba cual pro mira e 
coralnan cu ta mas vulnera- 
bel pa e enfermedad. For di 
esaki a resulta cu den cierto 
area ma di mita di e coralnan 
ta afecta, specialmente cerca 
di rifnan na Oranjestad y San 
Nicolas unda mita di e coral- 
nan ta vulnerabel pa e enfer- 
medad di coral. “Y eseynan ta 
e coralnan cu tey ainda,” Van 
der Wal a agrega. 


Pa por registra e contagio di 
e enfermedad aki di coral na 
un miho maera entre otro 
tabatin nochi di informacion 
pa por informa piscadonan, 
operadornan di deportenan 
acuatico, organisacionnan di 
naturalesa y e publico en gen- 
eral. Tambe a train 24 bucea- 
do pa yuda reuni y clasifica e 
coralnan cu ta sano y esunnan 
cu ta afecta. 


E noticia cu tabata drenta den 
e luna di mei tabata cu e en- 
fermedad a plama hopi rond 
di e isla. E sitionan di e no- 
tificacion aki conhuntamente 
cu e coriente di lama a haci 
practicamente imposibel cu 
por a isola e areanan aki pa 
evita contagio segun loke Van 
der Wal a splica. E coralnan 
aki tabata bao presion pisa 
caba a causa di otro factornan 
manera coralnan cu ta blikia. 
Pero tambe e deportenan 
acuatico y recreacion den e 
area di hotel tin un impacto 
grandi riba e coralnan. Banda 
di esaki, e daño di calidad di 
e awa a causa di awa sushi y 
otro forma di sushamento 
tambe ta influencia e salud di 
e coralnan. 


Mientrastanto, FPNA con- 


huntamente cu gobierno ta 
busca posibildiad di construi 
un reserva di coral na tera 
unda e enfermedad aki no 
por yega e coralnan. “E unico 
metodo te awo ta di crea un 
facilidad na tera sin conexion 
cu lama den un acuario y baki 
cu ta manteni pa termino 
largo,” Van der Wal a sugeri. 
E coralnan na Eagle Beach cu 
ta specialmente den e area di 
Embassy Suites nobo tin un 
bon chens di no contamina a 
causa di su sitio isola. “Den 
futuro, esaki lo por ta un di e 
tiki areanan cu por sirbi como 
un fuente natural di adkiri y 
cura e coralnan na Aruba,” e 
organisacion a skirbi. 


E organisacion di naturalesa 
aki ta monitor e plamamento 
di e enfermedad aki cu e yu- 
dansa di boluntarionan cu 
a train pa esaki. A train 24 
buceado pa yuda pone tanto 
e coralnan sano y e coralnan 
afecta riba e mapa. E en- 
fermedad di coral ta den su 
fase epidemico, cual posible- 
mente lo dura un aña. Esaki 
pro dura mas o menos 5 aña 
prome cu e caba di crece. 


Actualmente no tin un solu- 
cion pa e enfermedad aki, cual 
ta haci dificil pa por contene 
y pa motibo aki e fundacion 
ta haci su maximo esfuerso 
pa reduci e velocidad di e 
plamamento di e malesa y ta 
comprometi pa cura e coral- 
nan. Mientrastanto, por evita 
e plamamento di e malesa aki 
pa medio di desinfecta mate- 
rial di pesca. 


Si e comunidad local mes 
drecha su comportamento pa 
loke ta trata lama y coralnan y 
si na nivel di maneho cierto 
cosnan cambia structural- 
mente, coralnan lo por tin un 
chens pa drecha. “Como un 
bishitante di e area, mester 
presta atencion riba con nos 
ta trata e naturalesa. E coral- 
nan ta bestianan bibo pues no 
por y no mester trapa nan ni 
tampoco mishi cu nan,” Van 
der Wal a conclui. 


Gobierno te ainda no a anun- 
cia oficialmente cu ta trata di 
un situacion di crisis. Actu- 
almente FPNA ta haciendo 
un investigacion di e estado 
di coralnan riba e isla. Esaki 
lo keda presenta prome na e 
oficina di combati desaster na 
Aruba y tambe despues na e 
conseho di minister. FPNA 
ta den deliberacion cu e otro 
paisnan den Reino tambe pa 
asina por mira na cual solu- 
cionnan por yega cu por ta un 
opcion pa Aruba tambe. 

Rammy Ramada bayendo Brazil pa seminario 
di Panam Sports 


Miembro di e “Direccion 
di Deporte” di Comite 
Olimpico Arubano, Ram- 
my Ramada ta rumbo pa 
Brazil pa participa den 
un seminario di “High 
Performance” 
organisa 
pa e Sports Development 
Commission di Panam 
Sports. 


E seminario aki ta un mo- 
mento unico unda delega- 


donan di tur pais Pan-Amer- 
icano ta bin hunto pa tuma 
parti den e seminario y work- 
shops relaciona cu desaroyo- 
nan nobo den e area di “High 
Performance” den nos region 
den e ultimo añanan. 


Pa Comite Olimpico Aru- 
bano, e ta sumamente im- 
portante pa ta al tanto di tur 
desaroyonan nobo den e area 
aki pa asina por sirbi nos atle- 


tanan elite y tambe den desa- 
royo cu e mihr conocemento 
posibel. 


Di parti di Comite Olimpico 
Arubano, ta desea Rammy 
hopi exito na e seminario aki. 


Pa mas informacion bishita 
pagina di Facebook di Com- 
ite Olimpico Arubano. 


Seguridad eleva durante Grand Prix Hulandes na Zandvoort e aña aki 


(NLTimes) – Seguridad na 
e Grand Prix di Formula 
Uno na Zandvoort duran- 
te e weekend di careda ta 
bay ta mas eleva compara 
cu aña pasa. 


Durante e evento anterior, 
un homber a interumpi e 
ronda di clasificacion pa e 
careda di Formula Uno door 
di tira un bom di huma riba e 
pista. Segun director Robert 
van Overdijk, un evaluacion 
di e ultimo edicion a conduci 
na protocolnan di seguridad 


mas estricto. 


Van Overdijk a indica cu 
personal di seguridad ta bay 
ricibi instruccionnan mas 
estricto y ta bay ta presente 
den mas areanan di e tribuna. 
Chekeo estricto di tas ya ta- 
bata na lugar aña pasa. 


E organisadornan di e Grand 
Prix na Zandvoort anterior- 
mente a menciona cu a re- 
forsa protocolnan pa preveni 
comportamento 
inapropia. 
Ademas di un hotline, tera- 


pistanan masculino y fe- 
menino ta bay ta disponible 
durante e evento pa hende cu 
no ta sinti safe. Comunica- 
cion cu polis tambe ta bay ta 
mas directo. 


Aña pasa, tanto polis como e 
club di fan di Formula Uno 
a ricibi varios reportahe di 
hende muhe cu a bira victima 
di acoso durante e evento. 
Mayoria di e kehonan tabata 
trata di comentarionan dero- 
gativo y sexista. 


Hugo Themen, Edsel Vos y Dianie Croes ta gana medaya di Oro den 
competencia Master na Peru 


For di 17 pa 21 augus- 
tus 2023 a tuma lugar e 
campeonato 
Sur-Cen- 
troamericano y del Caribe 
Master di hisamento di 
peso den e districto di San 
Borja, Lima, Peru. 


Pa Aruba a participa e atleta 
Dianie Croes den categoria di 
87kg y grupo di edad 35 pa 39 
aña, Edsel Vos den categoria 
di 102kg grupo di edad 50 pa 
54 y Hugo Themen den cat- 
egoria di 81kg grupo di edad 
65 pa 69 aña y como coach a 
bay Ulrich Hoek. 


Pais cu a participa den e 
campeonato 
Sur-Cen- 
troamericano y del Caribe 
Master tabata Aruba, Brasil, 
Chile, Colombia, Costa Rica, 


Ecuador, Guatemala, El Sal- 
vador y Peru 


Prome atleta cu a subi plata- 
forma internacional ta Hugo 
Themen cu tabata tin 8 atleta 
den e grupo 65 pa 69 aña ta 
logra den su hisadanan den 
snatch 57kg, clean & jerk 
70kg pa un total di 127kg ta 
logra gana medaya di Oro pa 
Aruba. 


Otro atleta cu a sigui ta Ed- 
sel Vos cu tabata tin 8 atleta 
den grupo di edad 50 pa 54 
aña ta logra den su hisadanan 
den snatch 73kg, clean & jerk 
95kg pa un total di 168kg. 
Cu e hisada aki Edsel ta logra 
gana medaya di Oro pa pais 
Aruba. 
Ultimo atleta cu nos ta wak 
den accion ta e atleta fe- 
menino Dianie Croes cu ta- 


bata tin 7 atleta den grupo di 
edad 35 pa 39 aña. Dianie ta 
logra den snach 65kg, clean & 


jerk 77kg pa un total di 142kg. 
Cu e total aki Dianie ta gana 
medaya di Oro pa Aruba. 


Aruba Amateur Weightlifting 
Association ta manda palabra 
di felicitacion y pabien na e 
tres atletanan cu a gana nan 
medaya di Oro pa pais Aruba 
cu ta Dianie Croes, Edsel Vos 
y Hugo Themen y bon tra- 
bao di e coach Ulrich Hoek 
na e Campeonato Sur-Cen- 
troamericano y del Caribe 
Master 2023 na San Borja, 
Lima, Peru. Tambe ta manda 
palabra di gradicimento na 
Lotto pa Deporte cu a haci e 
biahe posibel. 

Lider di AVP, mr. Mike Eman: 
Interes di un kliek ta bay dilanti educacion di alumnonan 


Un comision di mayor- 
nan y alumnonan hopi 
preocupa a compaña un 
delegacion di AVP den 
expresa nan malcontento 
con “interes di un kliek 
ta bay dilanti di interes di 
educacion di nos muchan- 
an”. Esey ta locual mayor- 
nan rabia a expresa dilanti 
di EPB school, relaciona 
cu e aumento barbaro di 
schoolgeld. 
Hunto cu Lider di Partido,mr. 
Mike Eman, parlamentari- 
onan, ing. Mike de Meza, 
drs. Mervin Wyatt-Ras, can- 
didatonan, Wendrick, Cicilia, 
Clifford 
Heyliger, 
Junior 
Croes y mas ciudadano ci- 
franan a keda presenta con di 
un banda ta subi schoolgeld 
barbaramente y di otro ban- 
da ta keda e pregunta clave 
“unda e 1.5 biyon extra di 
entrada di Gabinete Wever- 
Croes a bay?” 
Comienso di aña escolar 
nobo ta uno, no di aspira- 
cion y animo, pero di preo- 
cupacion y dificultad, sigur 
pa e mayornan di schoolnan 
na Aruba. Lider di Partido di 
Pueblo Arubano, AVP, Mike 
Eman hunto cu otro miem- 
bronan di e partido a reuni 


cu nan pa brinda solidaridad 
pa e situacion cu e gobierno 
actual ta obliga nan di biba pa 
nan falta di maneho y vision. 
Specificamente 
Gabinete 
Wever-Croes I y II a keda sin 
evalua y ahusta e normbedrag 
cu cual ta subsidia enseñansa 
publico. 
Ta e practica regular di un go- 
bierno responsabel, manera 
cu esun di AVP tabata, pa 
cada tanto tempo evalua e 
normbedrag pa wak si e cifra 
ainda ta cubri e gastonan. Es- 
aki ta algo cu sa sosode cada 
5 a 10 aña. Despues di no a 
haci nan trabou, awo gobi- 
erno kier culpa e gabinete an- 
terior. Esaki simplemente ta 
un excuus masha fofo, segun 
Eman. 
Ta obvio cu si, desde cu MEP 


ta na mando, ta medida so a 
introduci, cu mester ahusta 
e normbedrag. Ta gobierno 
mes a percura pa prijs di tur 
cos subi y awo e consecuen- 
cia ta cu SKOA y otro funda- 
cionnan mester di mas finan- 
zas pa opera nan schoolnan, 
pero Gabinete Wever-Croes 
ta tene e placa pa faborece “un 
kliek rond di e gobierno aki”. 
Mientrastanto e gobernan- 
tenan si ta drecha pa nan mes 
“y esey ta e diferencia grandi 
entre nos y nan; p’esey nos 
no ta mescos cu nan,” Eman 
a indica para pafo di EPB sos- 
teni pa mayornan indigna y 
alumnonan preocupa. 
Pa e motibo aki, e lider a 
manda dia 1 di augustus un 
carta pa alerta Prome Minis- 
ter Evelyn Wever-Croes riba 


e problema cu nan ta creando 
pa miles di mayor. Gobierno 
sa masha bon cu mayoria 
famia di studiante di EPB 
ta humilde y den situacion 
hopi dificil cu simplemente 
no tin pa paga e aumentonan 
drastico di schoolgeld. Fuera 
di esey, tin maestronan rond 
di Aruba cu ta di nan mesun 
saco a paga pa drecha klas, 
Eman ta bisa. “Esaki ta e me- 
sun docentenan cu tin 7 aña 
sin haya indexering pasobra 
Gabinete Wever-Croes y nan 
kliek tur e tempo aki a per- 
cura solamente pa nan mesun 
saco. 
Na 2017 Gabinete Mike 
Eman II a laga atras un Aru- 
ba renoba, cu scolnan nobo, 
caretera nobo, cu ambten- 
aar cu ta haya indexering y 
ciudadano cu ta haya repa- 
ratietoeslag, entre otro. Den 
contraste, desde cu MEP a 
yega na mando, ta medida so 
a keda introduci na e pun- 
to cu 2017 tabata necesario 
2.000 florin pa luna pa un 
persona biba, mientras cu 
aworaki e suma ey a subi na 
2.500, creando un deficit cu 
CBS a indica di ta 745 florin. 
Esey ta e consecuencia di e 
gobernacion aki faboreciendo 
nan kliek y lagando pueblo cu 


costo bida halto cu ta creando 
pobresa y miseria. 
Gobierno a haya 1.5 biyon 
florin extra compara cu gobi- 
erno di Mike Eman. E lider 
politico ta puntra si nan a 
drecha un scol of un bario cu 
e placa ey? Loke nan a haci ta 
decora un trapi y verf e toren 
na Palm Beach. AVP a fia pa 
traha un Aruba cu awe ta para 
pa hopi mas di loke a fia. Kico 
MEP a haci cu e 1.5 biyon 
florin? Unda e 1.5 biyon e 
placa aki a bay? 
Tur esnan presente sos- 
teniendo e preocupacion cu 
mr. Mike Eman a expresa a 
bisa unanimamente: “Nos 
Pueblo no por mas”. P’esey 
Eman a termina confirman- 
do cu unda cu e yega nan ta 
bisa pa libra nan di e kliek 
di Eveline Wever-Croes cu 
tin nan strangula”. Riba es- 
aki Eman ta accentua cu ta 
hunto cu pueblo so nos por 
logra esaki”. Solamente cu 
un mandato cla nos lo logra 
e cambio aki, e alternativanan 
berde ta dirigi riba trece feli- 
cidad y un bida husto atrobe, 
cu e bon comun na curason, 
como nos strea di guia hunto 
cu nos pueblo nos lo logra, e 
a finalisa bisando. 


Minister di Enseñansa y Deporte Endy Croes: 
A kita bermudeznorm pa atrae docentenan 


Minister Endy Croes a 
splica cu recientemente 
el a presenta un nota den 
Ministerraad. Den e nota 
special aki el a splica e 
hecho cu tin necesidad pa 
algun docente extra, pero 
e realidad amargo tambe 
ta cu desde AVP (Mike 
Eman y Angel Bermudez) 
a introduci e Bermudez- 
norm ( DRH470/16 ) di 7 
di juni 2016 esaki a haci’e 
asina inatractivo cu, en- 
tre otro, docentenan no 
tabata interesa pa yuda 
mas den enseñansa despu- 
es cu nan alcansa edad 
di pensioen. Despues cu 
AVP a masacra Aruba fi- 
nancieramente prestando 
2200 miyon den añanan 
cu no tabatin pandemia 
redoblando e debe di Pais 
Aruba creando e mega 
debe, AVP a core introdu- 
ci e Bermudeznorm asina 


impopular na ultimo ora 
den luna di juni 2016. 


Peticion a wordo aproba den 
Conseho di Minister: 
Minister Endy Croes a pre- 


senta un nota cu el a pidi Di- 
rectie Onderwijs pa investiga 
y prepara unda a splica e nece- 
sidad pa algun docentenan pa 
cu e aña escolar 2023-2024. 
Alabes a splica cu e school- 


besturen a informa cu nan a 
haya e maestronan necesario 
cu lo tin gana pa yuda y cu- 
bri cierto vacaturanan, pero 
tambe e deseo ta reina pa por 
cobra salario completo plus 
AZV. Di otro banda, Min- 
ister Endy Croes ta splica cu 
hunto cu e veld di enseñansa 
ta trahando pa stimula ho- 
bennan pa scoge pa enseñan- 
sa y asina join, entre otro, IPA 
pa prepara nan mes pa futuro. 


Durante e reunion di Conse- 
ho di Minister Endy Croes a 
splica cu lo trata di alrededor 
15 pa 20 docente maximo y 
tambe a presenta un tabel di 
cuanto esaki lo significa na 
costo. Ministerraad a aproba 
e peticion di Minister Endy 
Croes y asina crea e opor- 
tunidad pa schoolbestuurnan 
por haci uzo di nos docen- 
tenan cu a baha pensioen pa 
yena pa e vacaturanan cu ta 


habri. Minister Endy Croes 
anticipando riba e hecho aki a 
logra esaki prome cu inicio di 
aña escolar 2023-2024 y asina 
tambe logra cu e aña a inicia 
bon y sin problema. Minister 
Endy Croes a expresa di ta 
contento di por ricibi e con- 
tribucion di maestronan cu 
a traha henter nan bida den 
enseñansa y awor ta opta pa 
yuda un of dos aña mas cob- 
rando tambe e salario cu nan 
merece di cobra pa e trabou 
bunita cu nan ta haci como 
educador. Finalisando, Min- 
ister Endy Croes ta gradici 
Directie Onderwijs cu a yuda 
prepara e documentonan, al- 
abes ta gradici na Gabinete 
Wever Croes II cu a sostene 
esaki. Goberna ta vision, an- 
ticipa y tuma decision. Danki 
na maestronan pa boso “in- 
put”. Nos ta aprecia esaki. 
Hunto nos ta logra! 

Lider di partido Curpa Eric Ras: 
Gobierno Hulandes Demisionario no lo bay tin misericordia cu Aruba 
Nos Prome-Minister a firma pa accepta COHO y landspakket 


Reces a pasa y nos par- 
lamentarionan 
mester 
prepara pa reunionnan. 
Despues di a tuma 6 siman 
di vakantie nos prome 
minister ta prepara pa bin 
Parlamento pa locual ta 
trata e 916 miyon cu go- 
bierno a fia for di madre 
patria Hulanda. Gobierno 
su lomba ta contra mu- 
raya paso ta un suma cu 
gobierno no tin y lo tin cu 
tuma un decision. Mas pio 
ainda cu e 20 miyon florin 
na bond pa un termino 
di 3 luna gobierno no a 


logra di cera. E gobierno 
Hulandes ta demisionario 
pero ainda tin e poder pa 
pone un fin na e bay bin 
di nos gobierno. E COHO 
cu nos prome minister 
a bay di acuerdo cune y 
a firma riba e diabierna 
scur di 13 di November 
2020 tin consecuencia pa 
Aruba su autonomia. Un 
di e puntonan den COHO 
ta pa baha e cantidad em- 
pleadonan publico cu en- 
tre 1500 pa 2000 empleado. 
Omo a logra Status Aparte 
y sobrina a entrega e Sta- 
tus Aparte. Den añanan 
70 partido MEP a usa 12-8 
pa cabay di campaña. Es- 
nan cu a sali for di parti- 
do AVP y a funda partido 
MEP e tempo ey tambe a 
forma parti di e 12-8. 


Aruba ta nabegando sin un 
rumbo fiho y parce cu nos 
prome minister no ta interesa 
mas den ki direccion isla ta 
bay. Un cos ta sigur cu nos 
prome minister ta planeando 
algo. E lo bay sali na claridad. 
Esaki no ta e Aruba cu nos 
grandinan a laga atras pa nos. 


Hopi di nos no por identifica 
nos mes riba e isla aki. Mate- 
rialismo a domina idealismo 
y esey a hiba nos Aruba den 
un direccion ekiboca. Nos 
no por papia di un progreso 
pa mayoria di nos hendenan. 
Nan placa no ta yega fin di 
luna. Si na Hulanda mes ta 
papia di cu 6 di 10 hende ta 
biba den pobresa anto kico 
nos por bisa nos yiunan di 
tera. Turismo ta bay bon pero 
e caha di gobierno tin un bu- 
raco grandi paso nos debe 
nacional a sigui crece for di 
2017 pa awe den 2023. Gobi- 
erno kier tira culpa riba e go- 
bierno di AVP pa 1.8 biyon di 
debe pero e gobierno aki tin 
mas cu 2 biyon florin crea na 
debe. 


Nos a haya informacion cu 
e Hulandesnan ta screen de- 
partamento di gobierno. E 
meta tras di esaki ta pa cera 
departamento cu nos mes- 
ter di dje y otro lo mester 
bay privatisa. Privatisacion ta 
mustra bon pero na final di 
cuenta e placa ta wordo mal 
ranca for di cartera di pueblo. 
Ehempel di privatisacion tin 


hopi y tambe cu di berdad ta 
genera entrada y ta auto sos- 
tenibel. Ni e companianan 
estatal a scapa gobierno paso 
nan a wordo usa como ga- 
rantia di prestamo riba mer- 
cado internacional y riba dje 
e companianan aki mes a haci 
prestamo. Esaki kiermen cu 
e companianan estatal aki 
tin dobel debe. Esaki ta haci 
cu pueblo no por haya awa y 
coriente na un mihor prijs. E 
companianan aki ta esclavo di 
debe. 


Diamars awor lo bay tin un 
reunion publico pa trata e 
prestamo di 916 miyon flo- 
rin. Si gobierno no acepta 
e RAFT anto lo mester bay 
paga e 916 miyon florin na 
8%. Segun nos por a compro- 
nde cu e Hulandesnan a can- 
sa di e falta di madurez di nos 
gobierno y tin un KB pa min- 
isterraad riba mesa. Gobierno 
mester bay tuma decision den 
e dianan nos dilanti. Asina ta 
diamars nos por mira e come- 
dia cu lo tuma lugar den Par- 
lamento. Hopi importante pa 
pueblo di Aruba ta na altura 
cu lo bay pusha un otro arma 


biologico pa bolbe bin cu un 
lockdown den lunanan nos 
dilanti. Situacion economico 
mundial lo bira pio cu in- 
troduccion di e moneda di 
BRICS cu ta 1 pa 55 dollar. 
Esaki ta mustra cu e dollar lo 
perde su balor. Merca ta pasa 
den un situacion dificil cu lo 
bay afecta biahamento cu lo 
tin consecuencia pa Aruba. 
Pa introduci e moneda digital 
e banconan lo bay crash y lo 
cera nan porta pa un tempo. 
Lubida riba swipe. Zorg pa 
tin cash. 


Dios lo no laga nada scondi 
y ta saca tur corupcion na luz 
di dia. Nos ta kere cu ora di 
yega pa e gobierno aki bay cas 
paso nan desastre lo persigui 
nan. Pueblo nos ayudo ta bin 
di Dios y ningun politico lo 
por trece un cambio si e no 
tin Dios den su bida. Aruba ta 
na unda nos ta awe pa via di a 
wordo goberna pa hendenan 
studia pero sin principio y sin 
temor di Dios. Hendenan cu 
ta bay contra leynan di Dios. 
Aki ta na unda partido Curpa 
ta e unico alternativa. 


Parlamentario Marco Berlis (MEP) ta encurasha pueblo: 
Ban uza e app di control di prijs 


Den e ultimo dianan aki mi por a constata cu 
tin masha hopi accion di parti pueblo pa com- 
para prijsnan den supermercadonan. Dife- 
rente hende a tuma un producto y compar’e 
na diferente supermarket y asina alerta pueb- 
lo riba e diferencia di prijs cu tin biaha ta 
basta grandi. E accion aki ta di aplaudi, ya cu 
pueblo ta esun cu ta dicidi si ta haci un ne- 
goshi exitoso, door di cumpra cerca nan si 
of no. Door di comparti informacion critico 
y expone e negoshinan cu tin prijs halto, por 
conscientisa henter pueblo unda pa cumpra y 
unda no. Akinan ta sigui algun herment mas 
cu pueblo por uza. 


Uza e APP di Departamento di Asuntonan Eco- 
nomico (DEACI). 
Riba App Store y Google Play of Play Store pueblo 
por download e app di DEACI cu yama; “Control 
di Prijs.” Ora bo habri e App aki ta duna bo 20 cat- 
egoria di producto. Ora bo click riba cada categoria 
e ta duna bo: 
1. 
Tur e marcanan di e producto selecciona. 
2. 
E peso di cada producto. (Contendio) 
3. 
E prijs maximo cu gobierno a determina pa 
cada producto. 


Uza e opcion “Macuto di Compras.” 
E macuto di compras ta un herment hopi efectivo 
pa nos pueblo determina unda nan por haci nan 
compras na e lugar mas economico. Den e mesun 
App aki di DEACI, click riba e garoshi di compras, 
y asina bo tin acceso na e “Macuto di Compras”. 
DEACI a traha un lista den cual abo como con- 
sumidor por wak comparacion di prijsnan entre 
diferente supermercadonan cu ta keda den dife- 
rente districto di nos isla. E lista aki ta duna bo lo 
siguiente: 
1. 
Na man robes di e lista bo por wak e pro- 
ductonan. Nan no necesariamente ta den canasta 
basico. 
2. 
Na e siguiente columna bo por wak e con- 
tenido/peso di e producto. 
3. 
Despues pueblo por wak e diferente su- 
permercadonan na diferente districto di cual ta 
comparando prijs. 
4. 
Adicionalmente, por wak e prijs cu cada 
supermercado ta bende e producto. Ta “subraya/ 
highlight” e sumanan di e articulonan cu ta wordo 
bendi mas barata y por wak tambe ta cual super- 
market e ta. 
5. 
Por ripara cu mayoria di biaha ta e mesun 


par di supermarketnan aki ta bende su productonan 
mas barata ke otronan. 
6. 
Despues di a analisa e lista di comparacion 
di e “Macuto di Compras” e consumidor por dedu- 
ci cu exactitud cual te supermercadonan mas caro 
y unda nan mester bay shop pa haya mas pa nan 
placa! 


Bishita e Facebook di Departamento di Asun- 
tonan Economico (DEACI) 
Finalmente bo por bishita e Facebook page di DE- 
ACI pa wak e lista di comparacion di prijs aki regu- 
larmente. Ta usa esaki pa compara diferente super- 
market continuamente den nan prijs pa pueblo por 
scoge e supermarket mas economico. 

Resultado Sorteo 
21 augustus 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 

X2 


2582 


www.lottoaruba.com 


resultado : sorteo 21 aug 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0363 
415.000,- 


x Jackpot 
x match 4+ 


Proximo Jackpot 


FP 


648 


x Jackpot 


Sorteo # 4009 
Sorteo # 


Sorteo # 2065 


4020 


1725 


Sorteo # 4009 


5532 


x Jackpot 


x match 4 
x afl. 12,00 


2438 


Sorteo # 4009 


Sorteo # 883 


x afl. 500,00 


x afl.15,00 
x afl 50.00 


Geminis 


Sorteo # 


x afl 8,00 


Mega Ball: 


Proximo Jackpot 


360.000,- 


x match 4 


x match 4 
101.000,- 


Proximo Jackpot 


Sorteo # 


Sorteo # 


Afl. 480.000,- 




Letter 


0 
0 
0 
0 


0 
6 


212 


0 
0 
0 
0 
0 

X2 
03-04-25-29-30 


5880 


www.lottoaruba.com 


resultado : sorteo 21 aug 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


6942 
415.000,- 


x Jackpot 
x match 4+ 


Proximo Jackpot 


X2 


969 


x Jackpot 


Sorteo # 8023 
Sorteo # 


Sorteo # 1772 


6655 


2711 


Sorteo # 7067 


3363 


x Jackpot 


x match 4 
x afl. 12,00 


1287 


Sorteo # 5826 


Sorteo # 756 


x afl. 500,00 


x afl.15,00 
x afl 50.00 


Leo 


Sorteo # 


x afl 8,00 


Mega Ball: 


Proximo Jackpot 


360.000,- 


x match 4 


x match 4 
108.000,- 


Proximo Jackpot 


Sorteo # 


Sorteo # 6215 


Afl. 480.000,- 


anochi 


diario 
Korsou 
super4 
flamingo 


9554 
8783 
8488 
4561 
9605 
6321 
super5 
5521 
8422 
3681 
- 
0188 


sorteo/servicio 


Accion comunitario grandi den Dakota 2 y 3 september 
“Common good in your neighbourhood” 


Cuido di nos barionan 
y sosten pa nos hende- 
nan semper ta unda e cu- 
rason di AVP ta. Caring 
pa chikito y grandi por 
tin un bon ambiente den 
nan ta bida ta importante 
pa tur hogar y bario. Po- 
niendo e common good, e 
bon comun di Aruba nos 
dilanti como strea di guia 
ta rekeri vision, planifi- 
cacion, pero tambe ac- 
cionnan alternativa cu ta 
haci e vision aki concreto 
y tangible den tur bario y 
cas na Aruba. “P’esey nos 
ta trece e balor aki, esta di 
haci loke ta bon pa henter 
nos comunidad, mas serca 
di nos pueblo y comparti e 
compromiso y sentimento 
aki den forma concreto 
cu Pueblo,”asina e lider 


di AVP, mr. Mike Eman, a 
expresa splicando e accion 
grandi cu AVP y Platafor- 
ma Hobennan Profesional 
(PHP) di partido AVP lo 
organisa hunto cu y pa e 
Pueblo di Dakota y Tara- 
bana dia 2 y 3 di Septem- 
ber awor. 


Common good in your neig- 
bourhood 
Riba e dianan di e accion 
grandi aki boluntarionan di 
e bario y di rond Aruba lo 
bini cu truck y pickupnan pa 
pasa recoge saconan di sushi 
na practicamente tur caya di 
Dakota y Tarabana dianan 2 
y 3 di september. Un siman 
prome e boluntarionan di e 
accion “Common Good in 
Your Neigbourhood” lo pasa 
laga saconan di sushi na mas 


tanto adres posibel pa e cas- 
nan ta prepara pa entrega nan 
desperdicio na e truck y pick- 
upnan cu lo pasa pa recoge 
esakinan. E iniciativa ta conta 
tambe cu apoyo di hopi com- 
pania di bakinan grandi di 
sushi cu lo wordo aloca riba 
sitionan strategico pa por 
ricibi e saconan di sushi. Lo 
tin tambe posibilidad pa en- 
trega articulonan mas grandi 
cu no ta usa mas, manera 
frigidair, stoof, cama, etc. na 
trucknan specifico cu lo pasa 
pa recoge esakinan. Tambe lo 
por entrega autonan bieu na 
e ploeg cu lo concentra riba 
desperdicio di hero. E meta 
ta pa yuda nos comunidad 
tene nan bisindario, nan cura 
y Aruba limpi manera nan ta 
desea. 


Green Vibe, e alternativa 
berde 
Den nomber di PHP, e hoben 
profesional Wendrick Cicilia, 
tambe ta haci un yamada na 
hobennan pa participa na e 
GREEN VIBE aki. “E ta un 
forma con nos ta mustra con 
e alternativa berde ta pensa y 
sinti y con pa care pa nos du- 
shi isla”, Wendrick Cicilia ta 
accentua. Wendrick ta hopi 
positivo cu mescos cu na 
e “Think Common Good 
beach Clean-Up“ cu PHP y 
AVP a organisa aña pasa, cu 
lo sinti atrobe un green vibe 
positivo pa yuda duna un 
man como bon prohimo pa 
e common good yega den tur 
nos barionan. 


E accion lo sali for di Plaza 
John Wowo riba Diasabra 
2 di September 9’r mainta 
rumbo pa e cayanan den e 
bario di Dakota y Diadomin- 
go 3 di September lo sali 10or 
mainta for di dilanti di Pius 
X School rumbo pa e cay- 
anan den e bario di Tarabana. 
Representantenan di Dakota 
y becindario, Artur Dow- 


ers, Marlon Sneek y Clifford 
Heyliger, lider di partido 
Mike Eman y otro motornan 
grandi tras di e accion aki, 
Netto Zara y Adeline Oliv- 
ieira, ta enfatisa cu durante di 
e bishita den bario lo scucha 
tambe kico ta e preocupacio- 
nan y deseonan di habitan- 
tenan di Dakota y Tarabana. 
Cu “Bo Bario” durante Gabi- 
nete Mike Eman a yega di 
mustra con pa duna atencion 
na nos barionan. Awor nos 
barionan cu ta den abandono 
total, lo experiencia e Green 
Vibe y e sentimento di e al- 
ternativa humano cu Aruba 
tin mester pa por respira un 
aire di atencion y progreso 
atrobe. 


SERVICIO A21 


Diamars 22 augustus 2023 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. arubiano Balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 


mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA BUSCA 


señora cu auto dialuna pa 
diabierna pa busca yiu di skol, 
cushina y hasi limpieza di cas 
11.30 -5.30 
Tel. 563 8822 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA BENDE 
BBQ grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 
Bunita cas na gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


TA HUUR 
Cas na Bubali 17g 
3 camber / 2 baño 
Pa mas info 
Tel. 561 1496 / 662 9832 
___________________________ 


San Nicolas: 
Aloe 
Tel. 584 4606 


Oranjestad: 
Central 
Tel. 585 1965 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


TA HUUR 
Habitacion con todo incluido 
Tel. 564 1979 
_________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 

"Dios ta amor... y amor ta Dios, 
maske mi no ta na e mundo aki, tur dia lo mi ta 
banda 
di boso Curazon, mi por stens di loke Señor ta 
hasi" 
Salmo 33 


A fayece 


Anton G. Mastenbroek 
*10-09-1954 - †17-08-2023 


Na nomber di su: 
Casa: 
Ruth Esther Varela B 


Yiunan: 
Lev Varela 
Frank Mastenbroek 
Mark Mastenbroek 


Nietonan: 
Jeremy Varela 
Mya Varela 
Melixienne S. Mastenbroek 
Jahmar Anton Mastenbroek 


Rumanan: 
Franks Mastenbroek, Mireilla Spetter en Willem 


Tur demas amigonan, conocirnan y bisiñanan 
Coleganan: AZV y BGD 


Ta invita pa acto di despedida cual lo tuma lugar 
diaranson 23 di augustus 2023 di 2’or pa 4’or ta 
atardi na Royal Funeral Home. 


Condolencia lo tuma lugar diamars 22 di augus- 
tus 2023 na Royal Funeral Home di 7’or pa 9’or 
di anochi. 


Cremacion lo tuma lugar despues den seno fa- 
miliar. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu tristesa pero conforme cu boluntad di 
Dios, nos ta participa fayecimento di: 


Joseph Bellarion Helder 
Mihor conoci como: “Beo” 
*30-04-1941 - †16-08-2023 


Na nomber di su 
Querida esposa: 
Maria Helder-Werleman 


Yiunan: 
Desirée Thodé-Helder y Marlon Thodé 
Marisol Thiel-Helder y Alexander Thiel 


Nietonan: 
Jean-Paul Martis 
Joshua Martis 
Isabel Thodé 
Angèlle Thodé 
David Thodé 


Mayornan: 
†Juan y †Petronia Helder-Dirks 


Rumannan: 
†Celestino y †Anselma Helder-Lampe y yiunan 
Damiano y †Andresita Helder-Luidens y yiunan 
†Dionisia Helder 
†Mario y †Bernabela Helder-Wever y yiunan 
Veronica y †Andres Werleman-Helder y yiunan 
†Vera y Joaquin Willems-Helder y yiunan 
Eugenio y Maria Helder-Dijkhoff y yiunan 
Alfredo y Elisabeth Helder-Arends y yiunan 
†Laureano y †Albertina Donata-Tromp y yiunan 
†Lica Werleman y yiunan 
†Pojon Werleman y yiunan 
†Primitivo Werleman 


Su suanan y cuñanan, sobrino y sobrinanan, primo 
y primanan, amigonan y bisiñanan 


Demas famia: 
Helder, Donata, Werleman, Dirks, Lampe, Luidens, 
Wever, Willems, Dijkhoff, Arends, 
Tromp, Ras, Limonier, v/d Biezen, Franken, Thodé, 
Cano, Thiel, Middendorp, 
Obispo, Rasmijn, Bikker, Burleson, Davelaar, van 
Cleef, Wolff, Wong, Geerman,Leon 
Nos disculpa si den nos tristesa nos por a lubida 
algun famia. 


Acto di despedida ta tuma lugar diaranson 23 di 
augustus 2023 na Aurora Funeral Home di 2or pa 
4or di atardi. Cremacion ta tuma lugar despues den 
seno familiar. 


Despues di entiero no ta ricibi bishita di 
condolencia na cas. 


Mi no a muri 
Ta p’esey mi no a bisa ayo 
Mi a djies habri mi halanan 
y bula keto bay 
Boso a keda atras 
No laga tristesa domina boso 
Keda uni un cu otro pa mi alma 
Esey lo ta un alegria 
Recorda mi cu hopi amor 


Gradecido pa loke el a nifica pa nos, nos ta anuncia cu hopi 
tristesa fayecimento di 
Juan Hieronimo Tromp 
16 juni 1937 – 19 augustus 2023 
Na bida propietario di ex -Ina’s Party Center 


Su esposa stima: 
Ina Tromp 
Su yiunan stima: 
Yvonne y Vladimir Fouchard-Tromp (Miami, Florida) 
Sandra y Jose Vrolijk-Tromp (Melbourne, Florida) 


Su nietonan stima: 
Jordano y Shadira Blanco-Clarissa 
Yadviga Fouchard y Deeangelo Valdepena (Orlando, Flor- 
ida) 
Boris Fouchard (Miami, Florida) 
Cee-Jay Vrolijk (Melbourne, Florida) 
Su bisanieta stima: Zynia Blanco 
Manera bisanieta: Kyzia Kuiperi 
Su bisanieto stima: Dyami Valdepena (Orlando, Florida) 


Mayornan: 


†Maria y †Heronimo Tromp-Weller 


Rumannan: 
†Petra Chan-Tromp 
†Cipriano (Nilo) Tromp 
†Emiliana (Emma) Geerman-Tromp 
†Juan Ramiro Tromp 
†ulian (Donny Tromp) 
†Euphrosina (Ina) Tromp 
Ronald Tromp y Lourdes Figaroa 
Angelica (Candy) Racamy-Tromp 
Theresita Tromp 
Emelinda Tromp 
†Jan Tromp 


Sobrino- y sobrinanan: 
Rosita y Royce Baarh-Chan y famia 
Anthony Geerman y famia 
Stella y Philip Tromp-Chan y famia 
†Alvaro Tromp 
Sang Chan 
Sergio Tromp 
Tack y Regina Chan-Barbosa y famia 
Cesario Tromp 
Johnny Chan 


Swa- y cuñanan: †Domi y Jane Tromp-Hoevertsz y famia 
Jimmy y Daisy Tromp-Erasmus y famia 
†Jossy Tromp 
Philip y Stella Tromp-Chan y famia 
Chinda y Edwin Croes-Tromp y famia 
Lourdes Tromp y Pio Werleman y famia 


Ihanan: Rosita Baarh-Chan 
Sang Chan 
Tack Chan 
Johnny Chan 
Marvin Stamper 
Howard Croes 
Patrick Arends 
Jordano Blanco 
Boris Fouchard 
Zynia Blanco 


Demas famia: Weller, Croeze, Bareño, Wolff, Dirksz 
Primo- y primanan, famia na Merca, Hulanda y Cuba 
Amigonan di cas: Sherby y Marlene Croes y famia 
Rudy Stamper y famia 


Acto di condolencia y respons: diabierna 25 augustus 2023 
pa 2:00-4:00 p.m. den Misa Santa Anna na Noord. 
Cremacion lo tuma luga den seno familiar. 


Despues di acto di condolencia y respons no ta ricibi bishi- 
ta di condolencia na cas. 

Lagrima y flornan por seca, su recuerdonan 
y tur loke el a haci y significa pa nos, lo keda 
graba pa semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu inmenso tristesa na nos curason, nos ta par- 
ticipa fayecimento cristianamente di: 


Miguel Dirksz 
Mihor conoci como “Melecio of Melao” 
*12-02-1954 - †17-08-2023 


Na nomber di su: 


Mayornan: 
†Cecilia Dirksz-Werleman 
†Leonardo Dirksz 


Rumannan: 
Ambrosio “Nene” Dirksz 
Maria Y Marcelo “Chelo” Croes-Dirksz 
Reina y †Zacharias “Chai” Kelly-Dirksz 
Johanna Dirksz 
†Egilio Dirksz 
Aura y Mario Tromp-Dirksz 
Jose Gregorio “Johnny” y Ibelice Dirksz-Can- 
delario 


Tanta: 
Cornelia Croes-Werleman 


Sobrino y sobrinanan, primo y primanan, com- 
er y compernan,ihanan, bisiñanan, conocirnan. 
Tur su ex coleganan: Fatamorgana Excavations 
Stones Work N.V., tur su bon amigonan di bou 
palo Fishing Team. 


Demas fammia: Dirksz, Werleman, Croes, 
Kelly, Tromp, Paesch, Ras, Jansen, Panneflek, 
Geerman, Kock, Petrocchi, Wernet, Vasquez, 
Chirino, Morillo, Vrolijk, Ellis, Solognier, 
Oduber, Koolman, Maduro, Candelario, Ras- 
mijn, Emerencia, Wever, Boekhoudt, Hasham 


Ta invita pa acto di entiero cual lo tuma lugar na 
Aurora Funeral Home diahuebs 24 di augustus 
2023 di 2’or pa 4’or di atardi. Despues lo sali pa 
Santana Catolico Sta Cruz. 


Nos disculpa si den nos tristesa nos por a lubida 
algun famia of conocir. 


Proverbios 4:20-23 
Hijo mío, está atento a mis palabras;Inclina tu 
oído a mis razones. 
No se aparten de tus ojos; 
Guárdalas en medio de tu corazón; 
22 Porque son vida a los que las hallan, 
Y medicina a todo su cuerpo. 
23 Sobre toda cosa guardada, guarda tu corazón; 
Porque de él mana la vida. 


Cu dolor na nos curason, nos taanuncia fayeci- 
mento di nos ser stima: 


Ternura J. Ortin Chavez-Nava 
*11-05-1951 †17-08-2023 


Acto di despedida lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


A fayece cristianamente 


Sr. Dominico Henriquez 
Mihor conoci como ”Coco of Chapido” 
*06-07-1936- †20-08-2023 


Acto di despedida lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo dolor na nos curason, nos ta 
anuncia fayecimento di: 



Basilio Croes 
*09-01-1939 - †18-08-2023 


Acto di entiero lo wordo anuncia despues 


Ki alegria, ora nan a bisa mi: 
"Ban cas di Señor!" 
I awor, ata mi aki para na Bo porta Señor. 
Salmo 122 


Cu dolor na nos curason, nos ta participa 
fayecimento di nos ser stima: 


Sra. Philomena M. 
Cheng-Hennep 
Cariñosamente yama “Philo of Mena” 
*04-05-1947 - †19-08-2023 


Acto di despedida lo wordo anuncia despues 

Presidente Ucraniano na Athens pa reunion di lidernan Balkano cu 
oficialnan top di UE 


(AP) — Prome minister 
Griego, Kyriakos Mitso- 
takis ayera a priminti di 
mantene 
sosten 
milita 
pa Ucrania tanten cu ta 
necesario y pa yuda cu re- 
construccion despues di e 
guera. Durante su comb- 
ersacionnan 
na 
Athens 
cu presidente Volodymyr 
Zelenskyy, e lider Ucra- 
niano a sugeri cu Grecia 
por yuda train e pilotonan 
di guera di su pais riba un 
avion occidental nobo. 


Zelenskyy a bay Athens pa su 
di cuatro bishita na un capital 
di Union Europeo den tres 
dia, unda despues el a atende 
un reunion informal di lider- 
nan Balkano cu oficialnan top 
di Union Europeo. 


Den declaracionnan despues 
di combersacionnan cu Zel- 
enskyy, Mitsotakis a expresa 
sosten total pa Kyiv contra e 


invasion Ruso y a condena e 
“crimennan di guera” di Ru- 
sia. 
Mitsotakis 
tambe 
a 
bisa 


cu Grecia, un miembro di 
NATO, lo participa den e 
tarea “titanico” di reconstruc- 
cion na Ucrania unabes cu e 


lucha caba. 


Zelenskyy a gradici Mitso- 
takis pa sosten di Grecia y 
a sugeri cu Athens a bay di 
acuerdo pa train pilotonan 
Ucraniano pa bula e avion- 
nan di guera F-16 traha na 
Merca, cu Dinamarca y Hu- 
landa a priminti di duna na 
Kyiv. Oficialnan Griego no a 
responde na solicitudnan pa 
comentario, y Mitsotakis no a 
haci referencia na training pa 
piloto. 


Zelenskyy y Mitsotakis tambe 
a firma un declaracion con- 
hunto cu Grecia sosteniendo 
e accesion di Ucrania den 
NATO “ora e aliadonan ta di 
acuerdo y cumpli cu e condi- 
cionnan.” 


Republicanonan den Congreso Mericano ta cita agentenan di FBI y IRS 
involucra den caso di Hunter Biden 


(AP) — Republicanonan 
den Congreso Mericano 
ayera a cita varios agente 
di FBI y IRS involucra 
den e investigacion fed- 
eral riba yiu di presidente 
Joe Biden, Hunter Biden, 
mientras e partido ta eval- 
ua si ta habri un investiga- 
cion riba e presidente e 


herfst aki. 


Lidernan di comitenan di 
Hudiciario y Ways and Means 
a exigi testimonio di cuatro 
agente cu a traha riba caso 
di Departamento di Husticia 
riba e yiu homber mas jong 
di e presidente y su asun- 
tonan di negoshi y impuesto. 


“Nos deber ta pa sigui e 
hechonan unda cu nan por 
hiba nos, y nos citacionnan 
exigiendo testimonio di ofi- 
cialnan di administracion di 
Biden ta crucial pa compro- 
nde con e yiu di e presidente 
a haya trato special di fiscal- 
nan federal y ken tabata esun 
tumando e decisionnan final 


den e caso,” segun congre- 
sistanan Jim Jordan di Ohio 
y Jason Smith di Missouri a 
bisa den un declaracion. 


Ambos homber, hunto cu 
presidente 
di 
Oversight, 
James Comer a uni forsa na 
juni pa habri un investiga- 
cion riba loke nan a bisa ta in- 
terferencia amplio y inadecua 
den e caso di perfil halto. 


Un enfoke di e investigacion 
congresional ta un reunion 
na october di 2022 unda fis- 
cal di Delaware, David Weiss 
kende tabata a cargo di e 
investigacion riba Hunter 
Biden supuestamente a bisa 
investigadornan cu e no ta- 
bata “e persona cu ta dicidi 
si ta entrega cargo” y cu den 
varios instancia su esfuerson- 
an pa trece cambio den varios 
hurisdiccion a keda rechasa. 
Esaki segun Gary Shapley, 
empleado di IRS kende ta- 
bata den e sala. 


Tanto Weiss como Departa- 
mento di Husticia a rechasa e 
declaracion di Shapley. 
Shapley y otro empleado di 
IRS, Joe Ziegler a testigua 
den Congreso cu tabatin un 
patronchi di “stapnan inves- 
tigativo slow” y retraso den 
accionnan di cumplimento 
den e caso di Hunter Biden, 
incluyendo durante admin- 
istracion di Trump den e 
lunanan prome cu eleccion 
2022. 


E cartanan di citacion manda 
dialuna na e cuatro persona 


– dos di IRS y dos di FBI – 
ta bisa cu a “identifica nan 
como un persona cu conoce- 
mento directo” di e reunion 
na october. 


E movida di e Republican- 
onan ta bin apenas un siman 
despues cu Procurador Gen- 
eral Merrick Garland a nom- 
bra Weiss como consehero 
special den investigacion di 
Hunter Biden, un movida cu 
a sorprende hopi, incluyendo 
Republicanonan den Con- 
greso cu tabata pushando pa 
e designacion. 


Den su comentarionan dia 11 
di augustus, Garland a nota e 
“circunstancianan extraordi- 
nario” di nombra Weiss como 
consehero special despues cu 
combersacionnan pa un acu- 
erdo di culpabilidad a fracasa 
den berano. Weiss a pidi pa 
keda nombra consehero spe- 
cial, hayando autoridadnan 
amplio pa investiga y reporta 
su hallazgonan. 


